Putin i Makron na vezi: Prioritet – bezbednosna pitanja u Evropi - 21.12.2021, Sputnik Srbija\nPutin i Makron na vezi: Prioritet – bezbednosna pitanja u Evropi\nPredsednik Rusije Vladimir Putin i francuski lider Emanuel Makron razgovarali su telefonom o nacrtima ruskih dokumenata o bezbednosnim garancijama i o... 21.12.2021, Sputnik Srbija\nRuski lider je informisao francuskog kolegu o radu ruske diplomatije po tom pitanju.Situacija u UkrajiniKako je saopštio Kremlj, razgovarano je i o nastaloj „problematičnoj situaciji u rešavanju unutrašnjeg sukoba u Ukrajini, izazvanoj nespremnošću Kijeva da ispuni Minske sporazume“.Druga pitanjaTokom razgovora lideri su istakli da su zadovoljni stabilizacijom situacije u Nagorno-Karabahu i naporima koji se ulažu za uspostavljanje mirnog života, obnavljanju ekonomskih i saobraćajnih veza u regionu.Putin je takođe skrenuo pažnju Makronu na ograničenja protiv informativnog kanala RT u Francuskoj.„Izražena je nada da će se našem kanalu obezbediti iste mogućnosti za rad bez ikakve diskriminacije, kao što su obezbeđene francuskim medijima u Rusiji“, precizirano je iz Kremlja.Kremlj navodi da je Putin čestitao Makronu rođendan, a lider su takoše razmenili čestitke povodom predstojećih praznika.Podsetimo, Rusija je 17. decembra objavila nacrte sporazuma sa Sjedinjenim Američkim Državama i NATO-om koji, između ostalog, uključuju odredbe o uzajamnim garancijama bezbednosti u Evropi, o nerazmeštanju raketa srednjeg i kratkog dometa u uzajamnom dometu i o odbijanju daljeg širenja NATO-a na istok, uključujući i na račun bivših republika SSSR-a.\nrusija, vladimir putin, politika, emanuel makron, rusija – politika\n© Sputnik / Mihail Klimentьev / Uđi u foto-galerijuVideo-konferencija predsednika Rusije i Francuske Vladimira Putina i Emanuela Makrona\nPredsednik Rusije Vladimir Putin i francuski lider Emanuel Makron razgovarali su telefonom o nacrtima ruskih dokumenata o bezbednosnim garancijama i o situaciji u Ukrajini, saopštila je pres-služba Kremlja.\n„Nastavljen je razgovor o pitanjima jačanja stabilnosti i bezbednosti na evropskom kontinentu. U tom kontekstu prioritetna pažnja posvećena je nacrtima sporazuma između Rusije i SAD o bezbednosnim garancijama i sporazuma o merama osiguravanja bezbednosti Rusije i država-članica NATO-a koji su predati relevantnim adresatima, uključujući francusku stranu, a zatim objavljeni“, navodi se u saopštenju.\nRuski lider je informisao francuskog kolegu o radu ruske diplomatije po tom pitanju.\nKako je saopštio Kremlj, razgovarano je i o nastaloj „problematičnoj situaciji u rešavanju unutrašnjeg sukoba u Ukrajini, izazvanoj nespremnošću Kijeva da ispuni Minske sporazume“.\n„Predsednik Rusije je istakao da od konkretnih koraka kijevske vlasti po pitanju realizacije minskog 'Paketa mera' zavisi i mogućnost održavanja novog samita u 'normandijskom formatu'“, precizirano je u saopštenju.\nTokom razgovora lideri su istakli da su zadovoljni stabilizacijom situacije u Nagorno-Karabahu i naporima koji se ulažu za uspostavljanje mirnog života, obnavljanju ekonomskih i saobraćajnih veza u regionu.\nPutin je takođe skrenuo pažnju Makronu na ograničenja protiv informativnog kanala RT u Francuskoj.\n„Izražena je nada da će se našem kanalu obezbediti iste mogućnosti za rad bez ikakve diskriminacije, kao što su obezbeđene francuskim medijima u Rusiji“, precizirano je iz Kremlja.\nKremlj navodi da je Putin čestitao Makronu rođendan, a lider su takoše razmenili čestitke povodom predstojećih praznika.\nPodsetimo, Rusija je 17. decembra objavila nacrte sporazuma sa Sjedinjenim Američkim Državama i NATO-om koji, između ostalog, uključuju odredbe o uzajamnim garancijama bezbednosti u Evropi, o nerazmeštanju raketa srednjeg i kratkog dometa u uzajamnom dometu i o odbijanju daljeg širenja NATO-a na istok, uključujući i na račun bivših republika SSSR-a.\nPutin: Napetost u Evropi krivica Amerike, imamo puno pravo na vojni odgovor\n21 Decembar 2021, 12:50


U inostranstvu 18.748 izbjeglica iz BiH\nponedeljak, 13 novembar 2017 12:50\nPrema posljednjem godišnjem izvještaju UNHCR-a, u inostranstvu se nalazi 18.748 izbjeglica iz BiH, dok u BiH ima 98.574 interno raseljenih lica, navodi se u izvještaju o realizaciji Revidirane strategije BiH za provođenje Aneksa 7 Dejtonskog sporazuma koji će biti razmatran na narednoj sjednici Predstavničkog doma parlamenta BiH.\nU izvještaju, koji je pripremilo Ministarstvo za ljudska prava i izbjeglice BiH, navodi se da je u BiH trenutno u statusu raseljenih 32.611 porodica, odnosno 98.574 raseljenih lica, od kojih je 38.345 ili 40,6 odsto raseljeno na području Federacije BiH, 59.834 ili 58,8 odsto na području Republike Srpske i 395 ili 0,5 odsto na području Brčko distrikta.\nInteres za povratak ima oko 60 odsto raseljenih lica, za integraciju oko 28 odsto, dok je oko 12 odsto raseljenih neodlučno po ovom pitanju.\nDo sada je evidentirano oko 1.060.000 povrataka u BiH, od čega se oko 610.000 ili 58 odsto odnosi na povratak raseljenih lica, a oko 450.000 ili 42 odsto na povratak izbjeglica.\nPrema podacima UNHCR-a, procjenjuje se da ima 47.000 ugroženih manjinskih povratnika.\nU odnosu na izvještaj o realizaciji Revidirane strategije o provođenju Aneksa 7 Dejtonskog mirovnog sporazuma iz decembra 2015. godine, broj obnovljenih stambenih jedinica povećan je za 2,8 odsto, dok je broj neobnovljenih stambenih jedinica smanjen za 2,5 odsto.\nU prošloj godini realizovan je 351 projekat pomoći u obnovi komunalne i socijalne infrastrukture na područjima gdje žive raseljena lica i povratnici.\nOd 30. oktobra 2015. godine do 30. decembra prošle godine obnovljene su 933 stambene jedinice, a u narednom periodu predviđena je izgradnja 8.895 stambenih jedinica.\nOd ove 933 stambene jedinice, putem projekta Vlade Hrvatske obnovljeno je 10, Projekta IPA 2012 - 179, OPEK-a 14, projekta Saudijskog razvojnog fonda 106, Regionalnog stambenog programa 98, interventnih sredstava Komisije za izbjeglice i raseljena lica BiH tri, iz budžeta Ministarstva za izbjeglice i raseljena lica Republike Srpske 58, budžeta federalnog Ministarstva raseljenih lica i izbjeglica 379 i budžeta Brčko distrikta 86 stambenih jedinica.\nProjektom "Zatvaranje kolektivnih centara i alternativnog smještaja putem obezbjeđenja javnih stambenih rješenja - CEB 1G" predviđeno je zatvaranje 121 kolektivnog centra, a za preostalih 35 kolektivnih centara i alternativnih smještaja u BiH, od čega 26 u FBiH i devet u Srpskoj, upućeni su zahtjevi nadležnim entitetskim ministarstvima da dostave planove i programe u vezi sa njihovim zatvaranjem.\nZa projekte elektrifikacije stambenih jedinica raseljenih lica i povratnika, od 2009. do 2016. godine uloženo je 14.899.122 KM za 79 opština u BiH, odnosno za oko 2.200 korisnika.\nPrema podacima Fonda za povratak BiH i nadležnih entitetskih ministarstava i Brčko distrikta, za obnovu i rekonstrukciju stambenih jedinica i projekte održivosti tokom 2015. godine realizovano je 31.023.889 KM, dok je planirano i ugovoreno u 2016. godini 30.522.532 KM.\nKada je riječ o projektima koji se finansiraju iz udruženih sredstava, prema podacima Fonda za povratak BiH, od 134.569.658 KM raspoređenih na projekte u periodu 2008-2015. godina, za plaćanje ugovorenih obaveza utrošeno je 129.403.931 KM, a prošle godine 1.043.021 KM.\nZa projekte obnove i povratka za koje su obezbjeđena sredstva iz kreditnih i donatorskih sredstava, a koji se finansiraju putem Fonda za povratak BiH u prošloj godini ukupno je utrošeno 8.931.308 KM.\nPrema Pregledu stanja u oblasti izbjeglica, raseljenih lica i povratnika, u periodu od 1992. do 1995. godine svoje domove u BiH napustilo je oko 2,2 miliona ljudi, što je više od polovine prijeratnog domicilnog stanovništva.\nIzbjegličku zaštitu zatražilo je 1,2 miliona lica u više od 100 zemalja širom svijeta, a zemlje regiona prihvatile su oko 40 odsto od ukupnog broja izbjeglica iz BiH, dok je skoro milion lica bilo interno raseljeno u BiH.\nPrema posljednjem godišnjem statističkom izvještaju UNHCR-a za 2015. godinu, van BiH je 18.748 izbjeglica, od čega 9.080 ima izbjeglički status u Srbiji, 4.055 u Francuskoj, 2.274 u Švajcarskoj, 1.412 u Njemačkoj, te preostali broj u drugim zemljama.\nUNHCR je 2014. godine pokrenuo razmatranje donošenja preporuke za prestanak statusa izbjeglica iz BiH, ali je odlučio da svoju preporuku odgodi do kraja 2017. godine.\nNedavno je u okviru neformalnih konsultacija na visokom nivou ponovo počelo razmatranje pitanja objave prestanka izbjegličkog statusa za izbjeglice iz BiH, a ukoliko se to desi, može se očekivati da će se određeni broj izbjeglica koje ne riješe svoj status u inostranstvu vratiti u BiH, jedan je od zaključaka sadržanih u izvještaju, koji će Predstavničkim dom razmatrati u srijedu, 15. novembra.\nMore in this category: « Snijeg, pljuskovi i nevrijeme u regionu Dokumentovana smrt ili nestanak 29.070 Srba- od čega 447 djece »


Farfan: "Šalke može do titule" - Sportske.net\nFarfan: "Šalke može do titule"\nPeruanac koji brani boje Šalkea ubeđen je da klub iz Gelzenkirhena ima potencijal da preuzme od Borusije zvanje šampiona Nemačke u narednoj sezoni.\nDortmund sve bliži Evropi, "Švabe" blizu ispadanja!Šalke izgubio Ligu šampiona!Nemački mediji - Gundogan u Junajtedu!Razmena Sitija i Borusije?Film o Klopu!\nDžeferson Farfan veruje da je njegova ekipa više nego sposobna da prekine dominaciju Borusije iz Dortmunda u Bundesligi.\nIzabranici Huba Stivensa bili su u igri za titulu tokom većeg dela prethodne sezone ali su se pred sam kraj šampionata Borusija i Bajern izdvojili i vodili bitku za "Salataru".\nČinilo se da će Farfan napustiti Šalke ovoga leta ali je Peruanac potpisao novi ugovor koji će ga u Gelzenkirhenu zadržati do 2016. godine. Razlog za takav potez leži u Peruančevoj želji da osvoji trofej u šampionatu Nemačke.\n"Želim da naredne četiri godine nastupam za klub koji će se konstantno boriti za titulu. Imamo dobar tim, dovoljno dobar za osvajanje trofeja u domaćem šampionatu. Na kraju krajeva, povratak u LŠ je jedan od naših ciljeva" rekao je Farfan.\nŠalke je tokom leta ostao bez jednog od najboljih igrača pošto je Raul otišao u Al Sad.\n"Kraljevsko plavi" će u prvom kolu predstojećeg šampionata igrati protiv Hanovera, 26. avgusta, na gostujućem terenu.


NBA: Vakcinacija nije obavezna, ali su posledice finansijske prirode - Sportske novosti\nNaslovna Košarka Novosti Košarka NBA: Vakcinacija nije obavezna, ali su posledice finansijske prirode\nNBA: Vakcinacija nije obavezna, ali su posledice finansijske prirode\nNedelju dana pre početka nove sezone NBA je saopštila kako je do sada kompletno vakcinisanje protiv COVID-19 obavilo 95 posto košarkaša. Među njima još uvek nije zvezda Brooklyn Netsa – Kyrie Irving.\nNBA liga je odlučila kako neće zahtevati obaveznu vakcinaciju igrača pre starta sezone, ali je uvela prilično oštre mere kojih se moraju svi pridržavati prilikom treniranja, boravka sa ekipom, putovanja, gostovanja…\nIsto tako, najavljeno je smanjenje plata za sve one koji će iz razloga što nisu primili vakcinu propustiti određeni broj utakmica, a takva mogućnost, da igra samo u gostujućim susretima i dalje važi za beka Netsa.\nESPN navodi kako će se narednih dana sastati čelni ljudi kluba koji je jedan od glavnih favorita za NBA krunu, te će odlučiti o sudbini Irvinga, odnosno, hoće li ga trener koristiti samo na gostujućim utakmicama, ukoliko igrač i dalje bude istrajan u svom odbijanju da se vakciniše.\nIsto tako, neće o njegovoj sudbini odlučivati samo čelnici, već će na sastanku biti i druge dve klupske zvezde, Kevin Durant i James Harden, koji su se ranije izjašnjavali kako se nadaju Irvingu u sastavu i kako bi ga željeli pored sebe na parketu.\nPrethodni tekstNBA: Nije trejdovan pa se predomislio\nSledeći tekstIzvesno vreme biće van terena\nNBA: Veliki problem za Denver Nuggetse!\nAtlanta Hawks bez srpskog šutera određeno vreme\nNBA: Branioci titule se pojačali u reketu\n[PREMIUM] NBA Poeni igrača (28. Novembar)\nHoliday - 30 novembra, 2021\nDa li je vreme za prvi trijumf "crno-belih" u sezoni...\nGoleada u engleskom kupu?\nTSC od danas ima novog trenera\nBliski istok ponovo domaćin svetskog klupskog prvenstva u fudbalu


Janković: Zakoni o eksproprijaciji i referendumu su Rio Tintovi zakoni – Krstarica\nBeta 23. novembra 2021. 12:40\n„Izglasavanjem Izmena i dopuna Zakona o ekspoprijaciji i Zakona o referendumu i narodnoj inicijativi, koji slobodno možemo nazvati Rio Tinto zakonima, ukazaće se na neodgovoran odnos nosilaca vlasti prema prirodnim bogatstvima Srbije, zaštiti životne sredine i imovini njenih gradjana“, rekao je Janković.\nPo njegovim rečima, pred poslanicima je donošenje Zakona o referendumu i narodnoj inicijativi, kojim „uspešnost referenduma nije uslovljena brojem izašlih gradjana, a čija je nesumnjiva ad hok svrha ostvarenje projekta Rio Tinta“.\n„Pored tog Zakona, za očekivati je da će biti usvojene i predložene izmene i dopune Zakona o eksproprijaciji bez prethodne javne rasprave. Navedeni propust dobija na značaju imajući u vidu neophodnost ostvarivanja principa pravne sigurnosti i ustavnog jemstva mirnog uživanja imovine gradjana, i imajući u vidu da eksproprijacija predstavlja institut prisilnog oduzimanja imovine, a da je Ustavom propisano da pravo svojine može biti oduzeto ili ograničeno samo u javnom interesu, koji se utvrdjuje zakonom“, istakao je Janković.\nDodao je da nerešeno pitanje utvrdjivanja šta predstavlja javni interes za eksproprijaciju predstavlja najznačajniji nedostatak pomenutog zakonskog rešenja.\n„Položaj korisnika eksproprijacije je novododatim stavom 2. privilegovan time što je omogućeno da se po njegovom zahtevu može još jednom za još tri godine produžiti privremeno zauzimanje zemljišta koje služi potrebi za izgradnjom objekata za koju je utvrdjen javni interes“, kazao je Janković.\nNaglasio je da je osim navedenog, stav 1. člana 20. Zakona dopunjen na taj način što je navedeno da Vlada može utvrditi javni interes za eksproprijaciju radi realizacije projekata od značaja koji se realizuju na osnovu medjunarodnih ugovora.\n„Na taj način je realizacija zaključenog medjunarodnog ugovora postavljena kao razlog za utvrdjenje javnog interesa, bez postojanja jasnih uslova i kriterijuma kojima se nosioci vlasti imaju rukovoditi pri zaključenju medjunarodnih ugovora za projekte koji podrazumevaju neophodnost eksproprijacije“, rekao je on.\nJanković navodi da iako Ustav u članu 58. stav 2. propisuje da pravo svojine može biti oduzeto uz naknadu koja ne može biti niža od tržišne, novododatim stavom 2. člana 43. Zakona propisano je da vlasnik objekata koji nije ozakonjen ima pravo na naknadu samo u visini procenjene gradjevinske vrednosti tog objekta, koja je uvek niža od tržišne vrednosti.\nJanković ističe da propisana hitnost svih postupaka koji se vode u skladu sa Zakonom, uz odredjivanje kratkih rokova, u uslovima otežane i neblagovremene zaštite imovinskih prava u aktuelnom pravnom sistemu, postavlja interese korisnika eksproprijacije narušavajući princip pravne sigurnosti gradjana i njihovog prava na mirno uživanje imovine.


Prodaje se preduzeće Partner pess - juGmedia\nSURDULICA – Agencija za privatizaciju donela je odluku o prodaji preduzeća “Partner pess” u Surdulici i nakon šest godina trebalo bi da bude okončana agonija firme koja je privatizovana 9. decembra 2007. godine.\nU Agencijenam nam je rečeno da je procedura takva da se najpre moraju obavestiti vlasnici, a zatim i javnost ali nam je potvrđeno da je nakon preko desetak kontrola utvrđeno da vlasnik nije ispoštovao socijalni program i kontinuitet u poslovanju firme.\nAgencija će u narednih nekoliko dana prema uobičajenoj proceduri imenovati privremenog zastupnika kapitala.\nInače, Agencija za privatizaciju već je jednom raskinula ugovor sa “RS junajted grup”, 26. novembra 2010. godine, da bi mesec dana kasnije tadašnje Ministarstvo ekonomije i regionalnog razvoja poništilo tu odluku i vratilo kupcu firmu u posed.\nBorba za oporavak privrede\nLESKOVAC – U Centru za stručno usavršavanje u obrazovanju danas je u Leskovcu održan seminar pod nazivom “Ka boljem razumevanju’” za profesore…


GLOBALNA BORBA Evropske fabrike će proizvesti 3,6 milijardi doza 2022. godine - Srpskainfo\nČlanice EU počele su sa davanjem buster doza nakon završetka primarne vakcinacije gotovo 70 odsto stanovništva, dok je u Africi imunizovano tek sedam odsto stanovnika, pokazao je izvještaj Unije.\n– Proizvešćemo u Evropi mnogo više nego što je potrebno – rekao je jedan zvaničnik EU na brifgingu.\nOn je naglasio da davanje buster doza nije suprotno ciljevima globalne vakcinacije, jer EU proizvodi više nego što joj je potrebno.\n“Nema nikakvih dokaza” Zdravoj djeci i adolescentima NIJE POTREBNA buster doza\nRekordan broj zaraženih u Švedskoj: Skoro 40.000 ljudi pozitivno posljednji dan\n“Putnici nisu poseban rizik” Ulazak u Švedsku moguć bez negativnog testa na koronu\n– Fabrike u EU će da proizvedu 3,6 milijardi doza protiv kovida 19 u 2022. godini, što je više od oko tri milijarde ove godine. To je mnogo više nego što nam je potrebno da vakcinišemo populaciju i da se ponude buster doze – istakao je zvaničnik.\nRojters podsjeća da su “Fajzer” i “Biontek” do sada najveći proizvođači vakcina u Evropi.\nDrugi proizvođači sa fabrikama u EU su “Astra Zeneka”, “Moderna” i “Džonson i Džonson”. “Novavaks” takođe posjeduje proizvodne kapacitete u EU i očekuje se da uskoro počne sa isporukom doza u Evropi.\nDrugi zvaničnik je rekao da EU procjenjuje da će globalna proizvodnja vakcina protiv kovida 19 sljedeće godine preći 20 milijardi doza, pozivajući se na proširenje kapaciteta kineskih i ruskih kompanija koje proizvode tu vrstu lijekova.\nPOTREBNE BUSTER DOZE Vakcine manje uspješne kod osoba sa slabim imunitetom\nNOVE PREPORUKE Buster se može primiti tri mjeseca od druge doze vakcine\nBUSTER U BIJELJINI Nastavak imunizacije i tokom ove sedmice\nDirektorka američkih CDC “Došlo je do konfuzuje o buster dozi”\nDostupne vakcine tri proizvođača: U Bijeljini nastavak imunizacije i sljedeće sedmice\nOPŠTA POPULACIJA JOŠ ČEKA Švajcarska preporučuje buster doze za starije od 65 godina\n"Imaćemo vakcine koje će trajati godinu dana" Direktor "Fajzera" procijenio kada će se život vrati u normalu\nStučnjaci poručuju “Miješanje vakcina rješenje je za bolji imunitet” (FOTO)\nPredložena NOVA PRAVILA za putovanja “Bez bustera kovid sertifikati u EU ne važe nakon devet mjeseci”\nDRUGI BUSTER Izraelci tvrde da četvrta doza tri puta smanjuje rizik od težeg oblika kovida\nINCIDENT NA GRANICI Migranti gađali mađarsku policiju smrznutom zemljom\n“Sa zabrinutošću pratim rast tenzija” Papa Franjo pozvao na molitvu za mir zbog Ukrajine\nNEPRIHVATLJIVA MANJINSKA VLADA “Na protestima u Podgorici se brani izborna volja građana”\nPOŽAR, PA SERIJA EKSPLOZIJA U noćnom klubu stradalo najmanje 17 ljudi\nZADOBIO VIŠE POVREDA Lovac naletio na ženku medvjeda sa dva mladunca\nŠOLC VRLO OPREZAN “Pažljivo razmotriti eventualne sankcije Moskvi”\nJak zemljotres u Kini: Sjevernu provinciju pogodio potres od 5,8 stepeni\nNestali mornar nađen živ 30 godina kasnije: Niko ne zna zašto se Petar nije javio porodici u Hrvatskoj\nSITUACIJA SE POMNO PRATI Zaharova: Zapad priprema velike provokacije oko Ukrajine\nSNIJEG OKOVAO GRČKU Padavine napravile haos, zatvaraju se škole i u Atini (VIDEO)\nDA ČOVJEK NE POVJERUJE Bugari plivali za krst u plastičnom bazenu (VIDEO)\nBIZARAN SLUČAJ Donijeli tijelo mrtvog penzionera u poštu da podignu pare\nPriznao da je objava bila greška: Ostavka komandanta njemačke mornarice zbog izjave o Putinu\nŠIFROVANA MREŽA Američki sud istražuje prodaju Skaj telefona kriminalcima iz Crne Gore\nMEĆAVA PARALISALA SAOBRAĆAJ Snježna oluja napravila haos na sjeveru Evrope


Aleksandar, Dragan i Slaviša Krstić (Foto Kim)\nPosle objavljivanja reportaže o porodici Krstić iz sela Gornja Gušterica u opštini Gračanica, portparol Ministarstva za zajednice i povratak Uroš Staletović je za RTV Kim kazao da će uskoro biti započeta izgradnja kuće za ovu porodicu.\n"Komisija Ministarstva za zajednice i povratak je izašla na teren, utvrdila stanje i odluka koja je doneta jeste da će se kuća porodici Krstić graditi. Za negde, otprilike, deset dana ministar (Goran Rakić) će položiti kamen temeljac i kuća će biti površine oko 55 kvadrata. Znači, procedura je završena, a oni su prioritetni što se tiče izgradnje kuće i očekujemo da za desetak dana počne izgradnja", kaže Uroš Staletović.\nPorodica Krstić je slala više zahteva za izgradnju kuće upravo ovom ministarstvu. Na pitanje - "zašto se toliko čekalo?", Staletović kaže da je u pitanju procedura.\n"Postoje zakonske procedure koje prolaze i to je sada završeno. Ono što mislim da je najvažnije je da se izgradi kuća i da više ne žive u tako lošim uslovima", rekao je on.\nNakon izgradnje kuće, kako naglašava Staletović, ovo ministarstvo će razmotriti i mogućnost opremanja novog porodičnog doma Krstića.


Vi ste ovde: Gloria Ferrari doo / Novosti i podrška / Iz medicine / Alchajmer - nada u mikročip\nJedna od najvećih strepnji u porodicama koje imaju članove obolele od Alchajmerove bolesti, jeste da taj rodjak može da odluta i zaboravi kako da se vrati kući. Da li bi mikročip ugradjen pod kožu pacijenta sa Alchajmerom mogao da bude rešenje za njihovo pronalaženje? Ida Frenkel je jedna od miliona Amerikanaca koji su oboleli od Alchajmerove bolesti. Njen suprug Dejvid opisuje jedan od njenih simptoma."Bila je veoma zaboravna. Mogla je pola sata da ponavlja isto pitanje", kaže Frenkel.\nobjavljeno: septembar, 2007.


Legalizacija kanabisa privukla bi i profit i turiste u BiH | Trebinje Live\nLegalizacija marihuane u medicinske svrhe u BiH i ekonomski je opravdana, posebno ako se kontrola nad tržištem prepusti u ruke privatnog sektora, a država postavi kao zakonodavac koji vrši nadzor, saglasni su ekonomski i pravni stručnjaci, pišu "Nezavisne novine".\nBiH je na nekoliko ključnih koraka od legalizacije ove supstance, trenutno se čeka potez resornih ministarstva iz Republike Srpske i FBiH, a zatim i Savjeta ministara BiH, te na kraju - Parlamentarne skupštine BiH.\n"S jedne strane podstiče se razvoj medicinskog turizma, jer u BiH bi dolazili ljudi da konzumiraju supstancu, pod uslovom da dokažu da su medicinski slučajevi. Sa druge strane, to razbija ekonomski monopol od strane mafije ili drugih organizacija koje trenutno koriste činjenicu da je supstanca zabranjena", kazao je Čavalić.\n"Država tu treba da se pojavi u formi agencije koja vrši nadzor, a sa druge strane koja bi uredila zakonsku regulativu. Iskustva pokazuju da treba omogućiti zdravu konkurenciju privatnog sektora", rekao je Čavalić za "Nezavisne".\n"Na početku dolazi do intenzivnog rasta privatnog sektora u toj oblasti jer su marže visoke. Nakon nekoliko godina marže se stabilizuju, što znači da određena privatna preduzeća propadaju, a ostaju ona najuspješnija koja nude najbolji proizvod", objasnio je Čavalić.\n"Bilo bi neophodno odrediti ko može da koristi proizvod, ko da ga uzgaja i obrađuje, ko izdaje dozvole i na kraju ko i pod kojim uslovima može proizvod da prodaje", rekao je Jokić.\n"Smatram da bi upravo zbog prepuštanja privatnom sektoru ekonomski efekti bili veći nego da to država obavlja, a posao države, pored izdavanja dozvola, treba da bude vršenje nadzora nad proizvodnjom, obradom i prometom", zaključio je Jokić.\n"U zemljama koje su legalizovale kanabis cijene ulja ove biljke se kreću od 30 do 50 evra", rekao je Isović.\n"Postoje dva izvora iz kojih ljudi u BiH nabavljaju kanabisovo ulje - jedno je s Kosova, koje je bolje kvalitete, a drugo iz Slovenije, ali niže kvalitete", kazao je Isović.\n"Ljudi prodaju stanove, uzimaju kredite da bi se mogli liječiti. Legalizacijom prije svega dobijamo mogućnost da se ljudi kvalitetno liječite, a pored toga bilo bi uništeno crno tržište", rekao je Isović za "Nezavisne".\n"Nevjerovatno je na koliko sam razumijevanja naišao, od policajaca do ministara. Ali sama činjenica da ulje stavite u svoj džep i krenete preko granice je dovoljno poražavajuća", rekao je Ribić, prenosi Klix.\nTAGOVI: Drustvo Kanabis


Marić za Srpskifudbal.rs: Rad sa Gvardiolom i Luis Enrikeom – neprocenjivo! | Srpski fudbal Zapamti me Registracija |\nMarić za Srpskifudbal.rs: Rad sa Gvardiolom i Luis Enrikeom – neprocenjivo!\n25.07.2012, 14:40, Izvor: srpskifudbal.rs · 0 Za Srbiju se sa pravom može reći da je veliki rasadnik talenata. Na žalost, mnogi talenti i ne stignu da pokažu svoje znanje na srpskim terenima već svoj potencijal kuju daleko od rodne grude. O svom razvoju i karijeri, radu sa Gvardiolom i Luis Enrikeom, za portal Srpskifudbal.rs govori Goran Marić\nSa svega tri godine Marić je napustio svoju zemlju i zaputio se u državu koja ima aktuelnog prvaka Evrope i sveta u fudbalu, Španiju. Prve fudbalske korake napravio je u po mnogima najboljoj fudbalskoj školi na svetu.\n- Moj otac, Zoran Marić je prešao iz Vojvodine u špansku Seltu 1987. godine, od tada sam živeo u Španiji i imao priliku da igram za velike klubove kao što su Barselona i Selta. Ipak, žao mi je što nisam mogao da igram u Srbiji - počinje razgovor Marić\nRadio je sa najboljima. Mesi, Ćavi, Inijesta su samo jedni od fudbalera sa kojima je imao priliku da trenira.\n- To mi je bio drugi put u karijeri što sam imao priliku da zaigram za Barsu,najbolji klub na svetu. Imao sam odlične saigrače, trenere i uslove, priliku da treniran sa prvim timom i sarađujem sa Gvardiolom i Luis Enrikeom, to je neprocenjiv!. Pored toga, bio sam prvi strelac Barselone B, mnogo sam naučio i stekao mnogo prijatelja\nKao najbolji strelac Barselone B otisnuo se na Ostrvo gde mu je pružena šansa u Noriču, ali na njegovu nesreću, smena trenera i dobre igre Granta Holta uticale su na to da napusti Čempionšip i vrati se u Španiju.\n- U Noriču nisam imao sreće, posle dobrih partija došlo je do promena trenera, i tu se iznenada završila moja uloga u timu.\nNakon nastupa za Real Union i mađarski Papa Lombard, otisnuo se u Kazahstan gde je utočište pronašao u Zetisu\nDatum rođenja: 23. mart 1984.\nKarijera: Selta B, Las Palmas, Selta, Barselona B, Norič, Real Union, Papa Lombard - Trenutno se nalazim u Kazahstanu, u istom klubu. Kazahstanski fudbal je tek u razvoju i ne može još da se uporedi sa jačim evropskim ligama. Po stilu fudbala i kvalitetu zaostaju, ali finansijski gledano su jako dobri uslovi i pored krize koja vlada u svetu. Imam ugovor do novembra 2013. Godine, ali nije isključeno da se pre toga vratim u jake evropske lige.\nIako nikada nije igrao u Srbiji, redovno prati dešavanja i iznosi da naša zemlja ima čime da se ponosi, ali da ne postoje uslovi, a ni namera da se sistem unapredi\n- Pratim redovno dešavanja u našem fudbalu, srpski fudbal je prepun talentovanih fudbalera, ali na žalost nemamo uslove niti nameru da napravimo pravu ligu. Voleo bih da se vratim i zaigram u Srbiji, ali mislim da to nije realna opcija u ovom trenutku.\nKao rođenog Novosađanina pitali smo ga da li njegovo srce lupa u ritmu Firmaša ili Koride\n- Imam veliko poštovanje prema Vojvodini i Novom Sadu, i mislim da bi za naš fudbal bilo dobro da oba tima igraju u Superligi. Kao Novosađanin želim dobro i Vojvodini i RFK Novom Sadu – diplomatski završava Marić


Novi podsticaji za mlade poljoprivrednike- i do 1.500.000 bespovratno – Info LIGA\nInfo LIGA / IVANJICA / POLJOPRIVREDA\nNovi podsticaji za mlade poljoprivrednike- i do 1.500.000 bespovratno\nby infoLIGA · 05/11/2020\nPoljoprivreda u Srbiji beleži u ovoj godini ozbiljan rast od preko pet posto, potvrdio je za RTS resorni ministar Branislav Nedimović.\nNajavio je i da su bespovratna sredstva u novom paketu mera za mlade poljoprivrednike do 1.500.000 dinara.\n„Nema odustajanja, poljoprivreda je jedna od stvari koja je povezana sa skoro svakim domaćinstvom. Mi smo poljoprivredna zemlja i moramo da shvatimo da je to grana u kojoj možemo da damo pun doprinos“, naglasio je Nedimović.Dodao je i da bi prehrambena industrija trebalo da preovlada u smislu da za poljoprivredu nju koristimo kao resurs za nadogradnju i dodatu vrednost.\nNedimović je rekao da su obećali i rešili problem „Budimke“, a sada je i „Porečje-Vučje“ kupila sektorska firma „Strela“ iz Bojnika i još jedna kompanija iz Leskovca.Najavio je da će se sada rešavati i sektorski problemi juga Srbije, kao što je „Merošina“, jedna od najvećih hladnjača kod Niša.\n„Ne možete da plaćate iste doprinose na jedan i sto hektara zemlje“, smatra Nedimović. S premijerkom je već imao razgovore o tom problemu, imaće sastanke sa Svetskom bankom, a razgovaraće se i sa MMF-om, da se ti problemi reše.\n„Inače, penzije poljoprivrednika su nešto veće od stotinu evra“, rekao je Branislav Nedimović.\nU petak sednica SO Ivanjica\nNext story INFOLIGA: Četiri godine zajedničkog uspeha\nPrevious story Kako su ivanjički fudbaleri osvojili „belog labuda“


Jeremić: Srbija za dijalog, na Kosovu ugrožen mir – Nadlanu.com\nJeremić: Srbija za dijalog, na Kosovu ugrožen mir\nnadlanu Objavljeno 16. sep 2011. / 01:54:58 0\nJeremić je podsetio da je očuvanje mira i bezbednosti na Kosovu odgovornost Saveta bezbednosti na osnovu njegove rezolucije 1244 iz 1999. i da će, ako odmah ne bude preduzeta odlučna akcija u narednih 24 časa, akcija Prištine imati ozbiljne posledice po ceo region.\n“U nekoliko poslednjih meseci situacija na Kosovu se pogoršala. U više slučajeva tokom leta, Priština je svesno izazivala provokacije, i pored toga što je učinjen napredak u dijalogu u Briselu” (između Beograda i Prištine), rekao je šef srpske diplomatije.\nPrema njegovim rečima, napetost je kulminirala 25. jula kada je “paramilitarna albanska jedinica ROSU prešla reku Ibar na severno Kosovo s namerom da zauzme administrativne prelaze 1 i 31” između Kosova i centralne Srbije.\nJeremić je istakao da je Srbija, uprkos tome što vlasti u Prištini nisu pretrpele nikakve posledice svoje jednostrane upotrebe sile, odlučila da nastavi svoje konstruktivno učešće u dijalogu, u interesu mira i stabilnosti u regionu.\nMeđutim, naveo je šef srpske diplomatije, i pored toga što je 2. septembra postignut dogovor o carinskim pečatima i očekivanja Beograda će sledeći susreti dve strane dovesti do novih sporazuma koji će smanjiti napetosti, desilo se suprotno.\nOn je vlasti u Prištini optužio za “ratne najave” jer su otvoreno najavile da nameravaju da 16. septembra jednostrano uspostave carinsku i graničnu kontrolu na administrativnim prelazima Jarinje i Brnjak.\n“Juče (u sredu) diplomatski predstavnici tzv. Kvinte (Francuske, Nemačke, Italije, Velike Britanije i SAD), zvanično su nas obavestili o tom planu i o ulozi međunarodnih misija u kojima učestvuju u njihovom sprovođenju”, rekao je Jeremić.\nOn je istakao da je odgovor vlasti u Beogradu bio čvrst i nepokolebljiv. “Za srpsku vladu i narod svako nametnuto rešenje je apsolutno neprihvatljivo”, rekao je Jeremić.\nPrema njegovim rečima, može se očekivati da će na namere vlasti u Prištini srpsko stanovništvo severnog Kosova reagovati negativno i da se može očekivati njihova građanska neposlušnost.\nJeremić je istakao da srpska vlada ponovo poziva na mirno rešenje krize. “Pozivamo građane pokrajine da se uzdrže od nasilja”, rekao je srpski ministar.\nOn je upozorio da će Euleks i Kfor ako učestvuju u tome, izgubiti legitimitet, jer su njihovi mandati zasnovani na rezoluciji 1244 SB UN . “Srbija zahteva da sve preduzete odgovarajuće mere moraju da osiguraju da Euleks i Kfor ne izadju iz statusno neutralnog okvira UN. Oni moraju u potpunosti da poštuju svoj mandat na osnovu rezolucije 1244 SB UN“, istakao je Jeremić.\nOn je na kraju upozorio da Srbija ne prihvata nikakvu odgovornost za ono što može da se desi u petak, već je to na onima koji preduzimaju takvu akciju (na administrativnim prelazima).\nJeremić je na kraju ponovo istakao da je Srbija za razgovor o svim pitanjima.\nUJEDINJENE NACIJE, 16. septembra 2011. (Beta)\nkosovo i metohijasavet bezbednostivuk jeremić


Osnovni podaci o programu za obogaćivanje korisničkog iskustva - Outlook\nOsnovni podaci o programu za obogaćivanje korisničkog iskustva\nProgram za unapređenje na osnovu korisničkog iskustva je pokušaj korporacija Microsoft da biste povećali zadovoljstvo klijenata. Tako što ćete prikupiti informacije sa osobama koje koriste naš softver i usluge, da možemo da bi se poboljšao kvalitet i performanse naših proizvoda. Ovo je volonterski program; Ne morate da učestvuju da koristite Microsoft softvera ili usluga.\nEvo kako funkcioniše Program za unapređenje na osnovu korisničkog iskustva: kada instalirate softver koji je deo programa (kao što je Microsoft Office Outlook Connector), bićete upitani ako želite da se pridružite program. Ako odlučite da učestvujete, Program za unapređenje na osnovu korisničkog iskustva pokreće na računaru bez smetaju zadataka ili kako funkcije na računaru. Tokom pri radu sa računarom sesije malih količina informacija o tome kako možete koristiti računar se šalju korporaciji Microsoft na analizu za agregatne trendove i korisničke obrasce. Ove informacije se zatim koristi da bi se poboljšao kvalitet Microsoft softvera i da odgovorite na potrebe klijenata. Pored izbor da biste učestvovali u programu, ne morate ništa da radite.\nPotpuno anonimno je informacijama koje prikuplja Program za unapređenje na osnovu korisničkog iskustva. To nije moguće povezati vam i ne sadrži sve lične informacije (kao što su vaše ime ili lokacija). Microsoft ne delite podatke prikupljene sa drugih preduzeća, a Program za unapređenje na osnovu korisničkog iskustva nije reklamiranje.\nMožete da pokrenete ili prestali da učestvujete u programu za obogaćivanje korisničkog iskustva u bilo kom trenutku. Spajajući program pomažete nam da naš softver i usluge više važnih vašim potrebama i Microsoft Corporation Hvala pomoći.


PISA testiranje nalaže promjene u sistemu obrazovanja | roditelji.me\nPISA testiranje nalaže promjene u sistemu obrazovanja\n08/01/2017 11:45 | by Roditelji.me | No Comments\nRezultati PISA testiranja učinili su jasnijim i očiglednijim probleme sa kojima se naš obrazovni sistem suočava, zbog čega će stavljanje akcenta na praktična znanja, vještine i kompetencije, koje našim učenicima očigledno nedostaju, biti jedan od ključnih izazova za Ministarstvo prosvjete u narednom periodu.\nTo se navodi u odgovorima na pitanja Pobjede o tome u kojoj mjeri će ova periodična testiranja čiji rezultati za 2015. godinu nijesu nimalo ohrabrujući biti povod za analizu i konkretne smjernice za promjene.\nPISA testiranje međunarodni je program OECD-a za procjenjivanje postignuća učenika (Programme for International Student Assesment PISA) u kojem je primarno koliko učenici uspješno primjenjuju znanja, vještine i sposobnosti stečene u školi i van nje, a ne što su i koliko naučili iz pojedinih nastavnih predmeta na kraju obaveznog obrazovanja, odnosno na kraju osnovne škole.\nTestiranje koje se sprovodi u 70 zemalja ujedno je značajan orjentir za uočavanje nedostataka i poboljšanje obrazovnog sistema. Dakle, nije cilj da se pruži uvid svakom pojedinačnom učeniku testiranja u to kako je savladao određene vještine, već se rezultati istraživanja analiziraju i prikazuju na nacionalnom nivou. Na taj način se procjenjuje kvalitet i pravednost određenog obrazovnog sistema.\nIz Ministarstva kažu da rezultati PISA testiranja predstavljaju putokaz u kojem pravcu treba mijenjati i unapređivati obrazovni sistem, kako bi naši učenici sticali trajna, funkcionalna znanja.\nOvo testiranje, koje se sprovodi svake tri godine i koje je usmjereno na tri oblasti čitanje, matematiku i nauku ima za cilj da utvrdi da li su učenici osposobljeni da kritički razmišljaju, da li mogu stečena znanja primijeniti u nepoznatom kontekstu, u različitim, relevantnim situacijama sa kojima se srijeću u životu i radu, što u krajnjem i jeste cilj obrazovanja, pojašnjavaju iz Ministarstva prosvjete.\nOvaj Vladin resor će zahtijevati od Zavoda za školstvo da rezultate detaljno sagleda prilikom izrade obrazovnog programa, odnosno predmetnih programa, posebno u kontekstu činjenice da su već započete izmjene programa za osnovno obrazovanje, koje će biti završene u toku ove godine.\n“Istovremeno će se raditi na unapređenju interne i eksterne evaluacije kvaliteta iz pojedinih nastavnih predmeta ili oblasti, na stalnom stručnom usavršavanju nastavnika, sa akcentom na jačanju njihovih pedagoških kompetencija i poboljšanju materijalnih uslova i opremljenosti škola i slično. U tom smislu, PISA testovi moraju biti osnova za unapređenje nastavnog procesa. Tako su podaci sa prethodnih testiranja uključeni u Strategiju razvoja osnovnog obrazovanja i vaspitanja, a urađena je i Strategija za rad sa darovitim učenicima”, ističu u Ministarstvu.\nProfesor dr Vladimir Pešić, predsjednik Naučnog odbora Univerziteta Crne Gore, ističe da se većina stručnjaka slaže, ne samo kada je riječ o prirodnim naukama, da je nedostatak praktične nastave jedan od akutnih problema našeg srednjoškolskog obrazovanja.\n“Dio krivice je naravno i na nastavnicima koji nemaju praktičnih znanja i vještina koji usmjeravaju učenike na teoriju, ali često i i na nemotivisanost nastavnika na dodatno obrazovanje i usavršavanje. Međutim, da budem jasan, mislim da krivica najčešće nije na nastavnicima. Oni jednostavno prate zadate nastavne planove i programe koji su često zastarjeli, tj. ne osavremenjuju se onim tempom kojim bi trebali da prate potrebe i nastavnika i učenika i ne prate teme koje su interesantne i podstiču nastavnike na aktivan transfer znanja”, kazao je profesor Pešić Pobjedi.\nPrema njegovim riječima, ostvareni rezultati na PISA testiranju, a posebno činjenica da već godinama nema napretka ozbiljan su alarm za svako ozbiljno društvo.\n“Modernizacija nastavnih planova i programa (uz aktivno ekspertsko učešće i učešće Univerziteta i njegovog kadra u tom procesu), modernizacija udžbeničke literature (kroz aktivno podsticanje konkurentnosti), motivisanje nastavnika kao i učenika za praktičnu nastavu, dodatno usavršavanje nastavnog kadra kroz projekte cjeloživotnog obrazovanja, uvođenje obavezne prakse, ali i aktivno i plansko podsticanje ljetnjih škola u određenim oblastima neke su od preporuka u kom pravcu treba ići”, kazao je on.\nNa pitanje zbog čega postoji problem u savladavanju znanja iz ovih oblasti prirodnih nauka i da li se barijera javlja u samom procesu prenošenju znanja, profesor Pešić smatra da nema razlike između prirodnih i drugih oblasti nauke.\n“Možda se to čini zbog same prirode prirodnih nauka koje su u svojoj suštini vezane za „eksperiment” pa su ti problemi više uočljiviji i vezani za sam proces prenošenja znanja”, kaže Pešić.\nPešić ističe da, pored navedenih problema, ipak ohrabruje podatak da kod nas interesovanje za fakultete iz prirodnih nauka nije uopšte smanjeno.\n“Čak posljednjih godina imamo i primjetan trend povećavanja interesovanja za ove fakultete. Ovo pokazuje da više nema mjesta jednom stereotipu koji je postojao da svršeni srednjoškolci u Crnoj Gori izbjegavaju prirodne nauke”, kaže Pešić.\nOn ističe da je to pokazatelj da mladi ljudi uspješno prepoznaju svoje ambicije pa i svoje potrebe, i počinju da biraju one programe koji su u trendu, kao što to rade i njihovi vršnjaci širom svijeta.\n“Nadam se da će politika obrazovanja kada je riječ i o našem srednješkolskom obrazovanju prepoznati tu potrebu za promjenama, koja je više nego neophodna, i sa kojom jedino možemo doći do dugo očekivanih dobrih rezultata”, naglašava profesor Pešić.\nPISA testiranje sprovedeno je u Crnoj Gori od 14. aprila do 26. maja 2015. godine i njime je bilo obuhvaćeno oko 6.000 učenika iz 50 srednjih i 15 osnovnih škola.\nNa skali od 70 zemalja koje su učestvovale u testiranju, Crna Gora je ostvarila 411 poena iz prirodnih nauka, 427 poena iz čitanja i 418 iz matematike (prema rezultatima iz oblasti rangirani smo od 52. do 59. mjesta). Osim iz oblasti prirodnih nauka, gdje je za poen ostvaren slabiji rezultat nego 2012. godine, u čitanju i matematici popravljen je skor, ali je to i daleko od prosjeka koji iznosi 493 poena.\nPrimjera radi, Singapur je taj prosjek prebacio za 63 poena u oblasti prirodnih nauka. Iza njega kotirao se Japan. U prvih 10 zemalja u tom segmentu našle su se Kanada, Japan, Kina, od evropskih država samo dvije Estonija i Finska. Sljedeća najbolja evropska zemlja je Slovenija, koja je daleko ispred ostalih zemalja regiona, ali i većine evropskih država.


Kup Srbije: FK Javor – FK Smederevo 3:0 – Semendria\nKup Srbije: FK Javor – FK Smederevo 3:0\n24. oktobar 2012. SPORT – vanjički Javor opravdao je ulogu favorita u osmini finala Kupa Srbije na svom terenu i bio ubedljiv protiv Smedereva rezultatom 3:0. Još jednu fantastičnu partiju pružio je i Jovan Radivojević, koji je sa dva gola bio glavni protagonista velike pobede domaćeg tima. Preostali gol delo je iskusnog štopera Milovana Milovića za ubedljivu pobedu i plasman među osam.\nRad je, iako lišen pomoći navijača, slavio u Novom Pazaru, takođe 1:0, i obezbedio sebi završnicu masovnijeg takmičenja u Srbiji, golom Marka Ljubinkovića u 41. minutu, dok su u utakmici punoj preokreta fudbaleri OFK Beograda eliminisali veoma dobru Inđiju na gostujućem terenu rezultatom 3:2. Tim sa Karaburme je poveo u 13. minutu preko Adžića, preokret su doneli Dimitrov u 20. i Lukač u 36. minutu, da bi beogradski sastav golovima u drugom poluvremenu stigao do pobede od 3:2.\nMinimalnu pobedu ostvarila je i Jagodina. “Ćurani” su na domaćem terenu pobedili Novi Sad, člana Prve lige Srbije, sa 1:0, a gol vredan plasmana u četvrtfinale Kupa postigao je El Monir u poslednjim sekundama prvog poluvremena.\nUtakmica u Subotici između Spartaka i Metalca okončana je rezultatom 0:0 pa su odlučivali jedanaesteci. Subotičani su posle velike drame imali više sreće na toj lutriji i slavili prolaz rezultatom 8:7.\nKup Srbije, osmina finala:\n« Košarka: Smederevo – Vojvodina 71:80\nUhapšen osumnjičeni prodavac spida i marihuane »


Iako se veruje da muškarci više gledaju žene, naučnici tvrde da to uopšte nije tačno. Muškarci uvek budu uhvaćeni na delu, dok nežniji pol snima mnogo više i veštije.\nPOLUMRAK, MUZIKA I...\nPosao, obaveze i svakodnevni stres mogu negativno da utiču na vaš seksualni život. Pobedite monotoniju u krevetu tako što ćete svoju sobu pretvoriti u ljubavno gnezdo samo za njegove i vaše oči.\nNa početku veze ne razmišljamo posebno o svojim postupcima jer smo potpuno preplavljeni unutrašnjim osećajem zaljubljenosti i zanesenosti. Vremenom ćemo početi da zapostavljamo „finese" verujući da se veza učvrstila i da će se stvari odvijati po automatizmu.\nLJUBAV JE U VAMA\nIstina je da muškarce instinktivno privlače žene s velikim grudima i seksi izgleda. Ali, pametni muškarci su dovoljno inteligentni da vide još ponešto... između redova.\nKoliko puta ste sami sebi rekli da nemate inspiraciju ili kako niste naročito kreativni? Da li ste se ikada zapitali šta se krije iza pojma kreativnost, šta ona označava i kako se rađa.\nImate svoj omiljeni brushalter koji neprestano nosite, ali je već u stanju laganog raspada, boja mu je izbledela, a identičan model je nemoguće nabaviti? Ne očajavajte, danas je tehnologija izrade grudnjaka toliko uznapredovala da ćete sigurno pronaći savršen model za sebe.\nIako je svet uglavnom prilagođen dešnjacima, ima mnogo i levorukih ljudi koje ne treba terati da prisilno postanu dešnjaci, jer oni apsolutno sve isto rade, samo suprotnom rukom.\nZa vreme hladnih dana sobne biljke često propadaju. Da biste imali lepo cveće u toku cele godine, potrebno je da znate kako i gde biljke čuvati, koliko i kada ih zalivati i kako ih pravilno negovati tokom zime.


Kurti razgovarao sa Eskobarom - 19.11.2021, Sputnik Srbija\nPremijer privremenih prištinskih institucija Aljbin Kurti i specijalni američki izaslanik za Zapadni Balkan Gabrijel Eskobar razgovarali su danas telefonom. 19.11.2021, Sputnik Srbija\nKako je Kurti saopštio, jedna od tema bila je posvećenost dijalogu sa Beogradom.„U telefonskom razgovoru sa Gabrijelom Eskobarom iz SAD. Razmotrili smo niz pitanja, uključujući naše demokratske reforme, program o poslovima i pravosuđu, posvećenost dijalogu i potrebu da se vide rezultati i progres fokusiran na međusobno priznavanje“, napisao je Kurti na Tviteru, preneo je Tanjug.\nPremijer privremenih prištinskih institucija Aljbin Kurti i specijalni američki izaslanik za Zapadni Balkan Gabrijel Eskobar razgovarali su danas telefonom.\nKako je Kurti saopštio, jedna od tema bila je posvećenost dijalogu sa Beogradom.\n„U telefonskom razgovoru sa Gabrijelom Eskobarom iz SAD. Razmotrili smo niz pitanja, uključujući naše demokratske reforme, program o poslovima i pravosuđu, posvećenost dijalogu i potrebu da se vide rezultati i progres fokusiran na međusobno priznavanje“, napisao je Kurti na Tviteru, preneo je Tanjug.\n29 Septembar, 18:04


Beta 14. avgusta 2020. 13:35\nUdruženje gradjana Beogradski centar za ljudska prava (BCLJP) u svom izveštaju o stanju ljudskih prava u Srbiji u prvoj polovini 2020. godine konstatuje dalje nazadovanje Srbije u demokratskim procesima i navodi ozbiljne slučajeve kršenja ljudskih prava, naročito u periodu od 15. marta kada je u Srbiji uvedeno vanredno stanje zbog epidemije KOVID-19.\nU izveštaju, koji je objavljen uz podršku tima Ujedinjenih nacija za ljudska prava u Srbiji, navodi se da je „od same Oduke o proglašenju vanrednog stanja ali i svih kasnijih mera koje su usvajane, izvršna vlast u potpunosti preuzela primat u donošenju odluka u odnosu na zakonodavnu, iako Ustav ovo rešenje predvidja kao supsidijarno i izuzetno“.\nBeogradski centar za ljudska prava navodi da za takvo ponašanje izvršne vlasti „nije bilo valjanog opravdanja“.\n„Tokom vanrednog stanja došlo je do ozbiljnog narušavanja Ustavom garantovanih ljudskih i manjinskih prava i sloboda, poput nesrazmernog ograničavanja slobode kretanja, a zabeleženi su brojni primeri i svedočenja gradjana koji su bili prebijani, hapšeni i pritvarani zbog kršenja mere samoizolacije o kojoj nisu ni bili obavešteni na pravno propisan način“, navodi se u izveštaju.\nKako se navodi „u tom periodu upadljivo je bilo nepostupanje Ustavnog suda Srbije, od proglašenja vanrednog stanja do prve odluke Ustavnog suda prošlo je 67 dana, a u tom periodu Ustavni sud je javno reagovao isključivo na tvrdnje da ne radi“.\n„Do sredine maja Ustavnom sudu je podneto deset inicijativa za pokretanje postupka za ocenu ustavnosti Odluke o proglašenju vanrednog stanja, kao i 41 inicijativa za pokretanje drugih propisa donetih od 15. marta 2020. godine“, navodi se u izveštaju.\nBeogradski centar za ljudska prava ocenjuje da je stanje na medijskoj sceni nastavilo da se pogoršava i u 2020. godini, da se povećao broj napada i pritisaka na novinare, dok se retorika vlasti prema medijima koji objektivno izveštavaju „dalje zaoštrava“.\n„Kada je u pitanju pravo na informisanje tokom vanrednog stanja, posebno treba istaći zaključak Vlade od 28. marta kojim je odredjeno da sve informacije u vezi pandemije daje isključivo Krizni štab na čijem je čelu predsednica Vlade Srbije što je praktično značilo centralizaciju informisanja i uvodjenje cenzure“, navodi se u izveštaju.\nKako se navodi „vrhunac kršenja slobode medija predstavlja nezakonito hapšenje Ane Lalić, novinarke portala Nova.rs, 2. aprila nakon objavljivanja teksta u kojem je navela probleme u radu Kliničkog centra Vojvodine u vreme pandemije, zbog čega je bila optužena za uznemiravanje javnosti“.\n„Medjunarodne institucije i organizacije su tokom prvih šest meseci 2020. godine konstatovale ozbiljne probleme kada je reč o demokratiji, vladavini prava i reformskim procesima u Srbiji“, navodi se u izveštaju.\nPodseća se da je Evropska komisija u takozvanom „Non paper“ dokumentu konstatovala da postoje ozbiljna kašnjenja, pre svega u oblastima nezavisnosti pravosudja, borbe protiv korupcije, slobode medija, procesuiranja ratnih zločina i borbe protiv organizovanog kriminala, navodeći da je pandemija donela nove izazove.\n„I poslednji izveštaj Fridom hausa (Freedom House) ‘Sloboda u svetu 2020’ Srbiju svrstava u kategoriju tranzicionih/hibridnih režima, navodeći podatke koji se poklapaju sa našim godišnjim izveštajima o stanju ljudskih prava u Srbiji“, navodi Beogradski centar za ljudska prava.\nKako se navodi, ni pravosudje kao posebna grana vlasti nije u ovom periodu ispunilo standarde i očekivanja postavljena u cilju efikasnijeg i pravičnijeg pristupa pravdi i zaštiti prava gradjana.\nOcenjuje se da u poslednjih šest meseci i „aktivnosti nezavisnih institucija, Zaštitnika gradjana, Poverenika za zaštitu ravnopravnosti, Poverenika za informacije od javnog značaja i zaštitu podataka o ličnosti, Agencije za borbu protiv korupcije nisu bile na zavidnom nivou, naročito u vreme vanrednog stanja kada su očekivanja i potrebe gradjana za zaštitom bili povećani“.\nKako se navodi „posebno zabrinjava činjenica da zbog propusta Narodne skupštine da blagovremeno pokrene procedure za izbor novog Poverenika za zaštitu ravnopravnosti ova institucija od maja praktično ne obavlja Zakonom predvidjenu nadležnost – zaštitu gradjana od diskriminacije.


Beta 6. juna 2019. 09:25\n„Da bi se do toga došlo, mora da se pregovara izmedju stranaka opozicije i stranaka vlasti, kakva god da je vlast i kakva god da je opozicija, i ko god činio te stranačke pregovaračke timove“, rekao je Djilas, za novi broj nedeljnika Vreme.\nNa pitanje zašto je na protestima broj ljudi znatno manji sada nego pre mesec ili dva, Djilas je rekao da „ne možete očekivati da će ljudi da hodaju svakog petka ili subote iz nedelje u nedelju“.\n„Ponovo će biti ljudi u velikom broju na ulici. Ta energija ne može da nestane, ona je tu. Ona je dovela da u Srbiji danas koalicija oko SNS može pod ovakvim (ne)uslovima da dobije 43 odsto, a ujedinjena opozicija 41 odsto“, rekao je Djilas.\n„Onda ide Savez za Srbiju sa 15 odsto i tako dalje. Ti ljudi će izaći na izbore, i zato se zalažem da na izborima mora da bude jedna opoziciona lista. Nema druge. Ali, da bismo došli do tih izbora, moraju da se promene izborni uslovi i moraju da se promene mediji“, rekao je Djilas.\n„On vlada medijima, plus parama i pritiskom na ljude, raznim ekipama koje idu po Srbiji i prete, ne vlada rezultatima, pošto ih nema“, rekao je Djilas.


Povremenom reprezentativcu Srbije, Nikoli Dedoviću, ovo je prvi angažman van Partizana, u kom je započeo karijeru, prošao sve mlađe selekcije i igrao 15 godina.\n"Jesmo u podmlađenom sastavu, ali imamo i nekoliko iskusnijih igrača. Poznajem dosta saigrača iz Partizana i mlađih selekcija reprezentacije. Jako dobro poznajem i trenera. Na meni je da se nametnem i da se što pre uklopim u taktičko-tehničke zahteve", kazao je Dedović.\nTrajković je bivši reprezentativac Crne Gore, koji može da igra na poziciji beka i centra. Karijeru je počeo u Jadranu iz Herceg Novog, a potom je nastupao za Budvansku Rivijeru, kotorski Primorac, italijanski Kanotijeri Napoli, San Džulijen sa Malte i Al Itihad iz Saudijske Arabije.\n"Drago mi je što sam došao u Kragujevac, jer je tu već dosta mojih drugara i bivših saigrača, pre svih Aleksandar Ćirić, Zdravko Radić i Marko Ćuk. Sviđa mi se što u timu ima dosta igrača koji pokrivaju više pozicija. Ima nas iskusnijih, a i onih mlađih i bržih, spremnih da odrađuju svoj deo posla", rekao je Trajković.\nZa dve nedelje koliko je u klubu, Trajkovih se susreo sa žestokim ritmom treninga.\n"Za sada se udara baza i polako ulazimo u jači trening. Već sledećeg vikenda počinjemo sa prvim proverama i videćemo kako će stvari da funckionišu, ali mislim da će sve to biti kako treba. Drago mi je što sam tu i daću sve od sebe da pomognem da se ostvare zacrtani ciljevi", dodao je Trajković.\nSportski direktor Radničkog Jugoslav Vasović istakao je da je ovim pojačanjima zatvoren prelazni rok u Kragujevcu.\n"Jako smo zadovoljni odrađenim poslom i sastavom ekipe. Sada se radi malo više na fizičkoj spremi, a sledeće nedelje krećemo sa prvim utakmicama, na turniru u Sarajevu. Cilj ove sezone je svakako bar jedan trofej i mislim da imamo ekipu koja je kadra da to ostvari", rekao je Vasović.


Novosti Fudbal Archives - Stranica 173 od 173 - Sportske novosti\nNaslovna Fudbal Novosti Fudbal Stranica 173\nFrancuska LIGA 1 (najava sezone i predstavljanje timova) – 2.DEO!\nNovosti Fudbal Milos - 8 avgusta, 2018\nU jučerašnjem članku predstavili smo vam prvih 5 timova Francuske lige 1, danas vam predstavljamo novih 5, transfere, promene trenera, najbolje igrače prošle godine i prognozu nove sezone. BORDO Tim Bordoa izgleda da ne može da održi konstantnu formu čitave sezone,...\nTurska Superliga – (3. DEO) Najava sezone, transferi, zanimljiva statistika za klađenje\nU prethodna dva dana predstavili smo vam u okviru 1.DELA i 2.DELA - 9 klubova Turske Super lige, danas Vam predstavljamo još 5 klubova! YENI MALATIJASPOR Jedan jako mlad klub osnovan tek 1986., kome je plasman u Super ligu prošle sezone...\nNovosti Fudbal Milos - 7 avgusta, 2018\nZa vikend počinje novo prvenstvo Francuske, a prvo je odigrano davne 1932.godine. Pod nazivom Ligue 1 igra se od 2002.godine. Najviše titula prvaka ima ekipa Sent Etijena (10), sledi Marsej sa 9 titula, a treće mesto dele Nant i potom...\nTurska Superliga – Najava sezone, transferi, zanimljiva statistika za klađenje – 1.DEO\nNovosti Fudbal Milos - 6 avgusta, 2018\nZa vikend počinje novo prvenstvo Turske, ovo će biti 61. prvenstvo u ovoj zemlji na dva kontinenta. Samo pet klubova je do sada osvajalo titulu prvaka Turske, to su Galatasaray (21),Fenerbahçe (19), Beşiktaş (15), Trabzonspor (6), and Bursaspor (1). Raspodela evro viza u sezoni 2018/19: LIGA ŠAMPIONA: Ekipa...\nNovosti Fudbal Milos - 3 avgusta, 2018\nProšao je beogradski Partizan i drugu prepreku u evrokupovima u vidu litvanskog Trakaija, ali ni uprava ni navijači nisu bili zadovoljni igrom od početka sezone pa će Miroslava Đukića zameniti legendardni Zoran Bata Mirković i pokušati da popravi igru...\nSpartak Trnava (Slovačka) – predstavljanje sledećeg rivala Crvene Zvezde!\nNovosti Fudbal Milos - 1 avgusta, 2018\nI u drugoj rundi još jedan tim iz istog podneblja kao Spartak Jurmala, ekipa Suduve iz Marijampolja, šampiona Litvanije, bila je lakši plen, dominantana igra i pobeda u Beogradu kada je bilo 3:0, kao i lagana igra u revanšu...


Politika - datum: 2020-03-24 ŠARL MIŠEL O SUZBIJANJU EPIDEMIJE Potreban krizni centar\nNačin na koji se epidemija korona virusa proširila Evropom znak je da je potreban krizni centar na nivou Evropske unije (EU), kako bismo se u budućnosti borila sa sličnim krizama, ocijenio je predsjednik Evropskog savjeta Šarl Mišel.\nGostujući na belgijskom TV kanalu VRT, on je naveo da je Evropa preduzela mnoge korake u cilju suzbijanja epidemije KOVID-19, ali da mora pokazati više solidarnosti. Kako je ocijenio, na evropskom nivou nedostaje jedinstvo komande.\n– Nadam se da ćemo to brzo uspjeti da promijenimo poslije ove krize. Razmišlja se i o stvaranju evropske jedinice civilne zaštite za kolektivno upravljanje medicinskim materijalom. Pravi evropski krizni centar doprinio bi solidarnosti – kazao je predsjednik Evropskog savjeta.


Marko Milačić: Poštujem nezavisnost, Srbi i Crnogorci su isti narod - 04.04.2018, Sputnik Srbija\nPredsednički kandidat opozicione crnogorske Prave Crne Gore Marko Milačić izjavio je da poštuje granice nezavisne Crne Gore i referendum o nezavisnosti iz... 04.04.2018, Sputnik Srbija\nvesti, svet, crna gora, marko milačić, predsednički izbori u crnoj gori, region\n22:54 04.04.2018 (Osveženo: 03:47 26.08.2021)\n© Foto : Prava Crna GoraMarko Milačić u Hecerg Novom, 03.04.2018\n„Poštujem granice iz 2006. godine, ako hoćete, mi i treba da izgradimo pravu suverenističku Crnu Goru, državu utemeljenu na pravim i istinskim vrednostima“, poručio je Milačić, gostujući u emisiji „Klub A“ na TV Atlas.\nOn je istakao da to nikako ne znači konfrontaciju sa Srbima i sa Srbijom, već upravo, sasvim suprotno.\n„Državotvornost ne negira najbolje odnose sa Srbima, isto tako, ne negira srpski etnički identitet, kome i ja pripadam“, rekao je Milačić.\nU svoje prioritete ubraja građenje najbližih mogućih odnosa sa „bratskom Srbijom i Rusijom“. Srbi i Crnogorci su, prema Milačićevim rečima, jedan isti narod.\n„Narod u Srbiji, Crnoj Gori, Republici Srpskoj je jedan narod, narod koji govori istim, srpskim jezikom, narod koji ima svoje različitosti i posebnosti“, kazao je Milačić.\n„Evo na primer, pitanje NATO članstva je jedno od tih pitanja, kao i pitanje priznanja nezavisnog Kosova. Crna Gora je, to je sad svima jasno, nasilno uvučena i ugurana u NATO, bez odluke njenih građana o tome na referendumu“, naveo je Milačić i zapitao:\n„Kako će budući predsednik reagovati na mogućnost da predsednik lažne države Kosovo dođe u Podgoricu?“\nTo su, tvrdi Milačić, suštinska pitanja, i nije dobro da drugi opozicioni kandidati te teme „guraju pod tepih“.\nPredsednik Crne Gore, prema Milačićevim rečima, treba i može da pokreće neke značajne društvene procese, bez obzira što nema prevelika ovlašćenja, jer crpi svoj autoritet iz činjenice da se neposredno bira na izborima.\nKao predsednik, ako mu građani ukažu poverenje, zalagaće se za porodične vrednosti, donošenje pronatalitetskih mera i subvencionisanje mladih bračnih parova.\nPredsednički izbori u Crnoj Gori, treći od osamostaljenja Crne Gore 2006. godine, biće održani 15. aprila.


Početak/Društvo/Danas je Međunarodni DAN IZBEGLICA\nNiške Vesti20. juna 2017.\nU Srbiji se trenutno nalazi 6.500 izbeglica, među kojima je oko 2.500 dece, od kojih su 1.200 maloletnici bez pratnje, podaci su kojima raspolažu organizacije „International Rescue Committee“ i „Save the Children“. Povodom 20. juna, Međunarodnog dana izbeglica SOS Dečija sela Srbija podsećaju da u ratnim okolnostima najviše pate i stradaju deca, kao i da su deca naugroženija i najranjivija kategorija izbeglica kojoj je potrebna najveća zaštita.\nNa svom putu deca su izložena dodatnim rizicima, kao što su nasilje, teški uslovi putovanja, ograničen pristup osnovnim pravima.\nKao organizacija posvećena brizi o deci i u skladu sa sveobuhvatnim okvirom o zaštiti dece u migracijama, koji je nedavno objavila Evropska komisija, SOS Dečija sela Srbija podsećaju da deca moraju biti na prvom i najvažnijem mestu i da njihova zaštita mora biti prioritet svih nas.\nProgram urgentne pomoći „Solidarnost“ pokrenut je u avgustu 2015. godine, sa ciljem pružanja materijalne pomoć i psihosocijalne podrške deci i porodicama, izbeglicama sa Bliskog Istoka, na njihovom putu kroz Srbiju.\nPored direktne brige o deci i porodicama, SOS Dečija sela Srbija obezbedila su Sigurna mesta za decu, Kutak za majku i dete, Porodični kutak, IT kutak, podršku “Super autobusa” i mobilnih i timova za zaštitu dece, distribuciju neophodne pomoći, kao i podršku nadležnim državnim institucijama i lokalnim zajednicama, kroz jačanje njihovih kapaciteta za odgovor na izbegličku krizu.\nInače, 20. jun se, odlukom Generalne skupštine UN, kao Međunarodni dan izbeglica obeležava od 2000. godine, sa ciljem da se skrene pažnja na položaj izbeglica širom sveta i ukaže na značaj pružanja pomoći, koja je ovim ljudima više nego potrebna.\ndeca Izbeglice međunarodni Dan izbeglica UN\nRaste broj gojazne dece\nRaspisan Javni poziv za besplatna dečija autosedišta


Radnici blokiraju ulaz Fijatove fabrike u Kragujevcu sutra u 7 sati - Politički.rs\nRadnici blokiraju ulaz Fijatove fabrike u Kragujevcu sutra u 7 sati\nRadnici Fijatove fabrike automobila u Kragujevcu blokiraće sutra od 7 časova fabrički ulaz kod “Šest topola” jer se pregovori predstavnika Vlade sa rukovodstvom kompanije ne pomeraju sa “mrtve tačke”, rekao je Beti Zoran Miljković iz Samostalnog sindikata fabrike Fijat plastik.\nSvi sindikati i predstavnici radnika danas su Vladi prosledili zajedničke zahteve o rešavanju statusa fabrike Fijat krajsler automobili (FCA) pošto je Fijat iskazao tehnološki višak zaposlenih.\nPrema rečima Miljkovića, premijerka Ana Brnabić i ministarka rada Darja Kisić danas su održale tim povodom sastanak sa predstavnicima Stelantisa, u čijem sastavu posluje italijanski Fijat, ali, kako je informisan, nema pomaka u pregovorima o radničkim zahtevima.\nMiljković je rekao da se posle tog sastanka čuo sa ministarkom rada koja mu je to potvrdila.\nOn je rekao da mu je ministarka rekla da će se lično založiti da 1.000 radnika ode u inostranstvo da radi, ali da im niko ne garantuje da će posle dve godine i dalje biti radnici fabrike u Kragujevcu.\n“Taj sastanak je pokazao da Stelantis sa predstavnicima naše države briše patos”, rekao je Miljković.\nPredsednik Samostalnog sindikata FCA Srbija Saša Đorđević je rekao da i on iz Vlade ima, na žalost, iste informacije da nema pomaka u pregovorima, ali da će razgovori sutra biti nastavljeni.\nOn kaže da kompanija posle razgovora sindikalaca i radnika sa premijerkom nije pokazala ni jedan znak dobre volje, te je , suprotno dogovoru u Vladi, nastavila da poziva radnika na izjašnjavanje o socijalnom programu.\nPrema rečima Đorđevića, radnici su danas samo obavešteni da je rok za izjašnjavanje pomeren sa 10. juna na 20. jun.\n„ Situacija je naelektrisana, ljudi su očajni, u jednoj beznadežnoj situaciji. Agonija traje već nedelju dana i čini mi se da ovo nije kulminacija nezadovoljstva već početak „ rekao je Đorđević i potvrdio da će sutra radnici dablokiraju glavni ulaz u Fijatovu fabriku.\nZbog diskriminacije ruskih medija blokiran pristup Fejsbuku u Rusiji\nViše od 1000 Indijaca dolazi da radi u Srbiju ove godine\nTagged: BLOKADA, FIAT, FIJAT, KRAGUJEVAC, RADNICI, ŠTRAJK


Papa Franja: Neka „oružje zauvek utihne“\nMir onima koji su izgubili nekog bližnjeg zbog užasnih dela terorizma: Papa Franja\nPapa Franja je u nedelju u Vatikanu poželeo božićni mir svim ljudima pogođenim ratom i onima koji su izgubili nekog bližnjeg zbog terorizma koji, kako je rekao, seje "strah i smrt" u mnogim gradovima i zemljama.\nU svojoj tradicionalnoj Božićnoj poruci "gradu i svetu" (urbi et orbi) sa centralnog balkona Bazilike svetog Petra, papa je govorio i o onima koji pate zbog sirijskog rata, "posebno tokom najgorih bitaka" u Alepu, i pozvao da se uspostavi mir u Siriji.\n"Mir onima koji su izgubili nekog bližnjeg zbog užasnih dela terorizma, koji su posejali strah i smrt u središte toliko zemalja i gradova", rekao je papa desetinama hiljada vernika okupljenih na Trgu svetog Petra u Rimu.\nU najnovijem napadu, 19. decembra, na božićnem vašaru u Berlinu napadač je koristeći kamion šleper ubio 12 ljudi.\nPapa je pozvao na mir u Siriji gde je, prema njegovim rečima, proliveno suviše krvi i zatražio da "oružje zauvek utihne" i da se "međunarodna zajednica aktivno založi da se dođe do rešenja putem pregovora".\nPapa je izrazio nadu da će Izraelci i Palestinci imati "hrabrosti i odlučnosti da napišu novu stranu istorije".\n"Nek Izraelci i Palestinci imaju hrabrosti i odlučnosti da napišu novu stranu istorije, u kojoj mržnja i osveta daju mesta želji da se zajedno izgradi budućnost uzajamnog razumevanja i harmonije", rekao je poglavar Rimokatoličke crkve.\nOn je izrazio žaljenje zbog toga što u zapadnoafričkoj državi Nigeriji "fundamentalistički terorizma koristi čak i decu", misleći na decu samoubice.\nGovorio je o sukobima i tenzijama u Africi, istočnoj Ukrajini, Mjanmaru, na Korejskom poluostrvu, Kolumbiji i Venecueli.\nDesetine hiljada vernika koji su došli na Trg svetog Petra da čuju papinu poruku čekali su prethodno u dugim redovima da bi prošli kroz bezbednosne provere.


BOJAN MARIĆ TREĆI NA SERBIAN OPENU\nutorak, 03 april 2018 13:18\nU Beogradu je za vikend na Crvenom krstu u Sali SD „Radnički“ održan tradicionalni međunarodni turnir u grčko-rimskom stilu „Serbian open“, na kome su nastupali mlađi seniori iz Bugarske, Hrvatske i Bosne i Hercegovine, uz najbolje domaće takmičare.\nU izuzetno jakoj konkurenciji jedan od osvajača medalja bio je i Bojan Marić, rvač valjevske Mladosti, koji je bio treći u kategoriji do 130 kilograma, čime je nastavio kontinuitet osvajanja medalja valjevskih rvača. Marić je na putu do medalje ostvario dve pobede i dva poraza. Bolji od mladog Valjevca bili su reprezentativci Srbije i Hrvatske i kasniji finalisti, Boban Živanović i Ante Milković.\nPobede je ostvario protiv Bunjevčevića iz somborskog Sokola koga je tuširao pri vođstvu od 4:0, a u borbi za bronzu bio je bolji od Dobrića iz beogradskog Dorćola, koga je u izuzetno uzbudljivom meču pobedio sa 9:6.\nNa ovom turniru zbog lakše povrede i prehlade nisu nastupili neki od favorita za medalju poput Strahinje Đermanovića, Ilije Lazarevića i Vuka Lekića, kako bi se oporavii za naredna takmičenja. Oni će spremni dočekati regionalna prvenstva u uzrastu juniora i seniora krajem meseca, gde se očekuje nastavak osvajačkog niza valjevskih rvača.


Zatvaranje granica za migrante vodi u fašizam\nJavne ličnosti, intelektualci, aktivisti i organizacije civilnog društva sa prostora bivše Jugoslavije uputili su otvoreno pismo zvaničnicima Evropske unije, u kom upozoravaju da bi politika zatvorenih granica prema ljudima u pokretu, kako nazivaju migrante i izbeglice, mogla da kao posledicu ima porast fašizma.\n"Tvrdnja da su temeljne vrednosti EU poštovanje ljudskog dostojanstva i ljudskih prava, sloboda, demokratija, jednakost i vladavina prava dovedena je u pitanje u poslednjih nekoliko godina", kaže se u pismu.\nNaglašava se da mnogi od potpisnika apela dolaze sa prostora nedavno razorenog ratovima u bivšoj Jugoslaviji, zbog čega su "dužni da naglase" da bi sadašnje nacionalne vlade na periferiji EU trebalo da deluju u skladu sa smernicama iz Brisela.\nGrađani EU, kao i građani onih zemalja koje se nadaju da će postati članice EU, pozivaju se da se vrate izvornim vrednostima na kojima počiva EU i da ih promovišu u svojim zemljama, te da ustanu i pruže otpor, koji će "biti jači od granica koje vlade njihovih država grade".\n“Želimo da upozorimo, s obzirom na iskustvo stvarnog doživljenog rata, ali i teških posleratnih godina, da je upravo takvo ponašanje koje birokratija EU pokazuje sada, omogućilo raspad Jugoslavije i ratove. Osim toga, to je bilo plodno tlo za iskorištavanje traumatizovanih i siromašnih, dehumanizaciju žrtava rata i uspon ratnih profitera, na sličan način kao što se dešava sada, piše u apelu uz poziv da se promeni politika militarizacije i zatvaranja granica EU.


DRAGAN DJILAS ODUVAO SASU JANKOVICA – NAJNOVIJE VESTI\nDRAGAN DJILAS ODUVAO SASU JANKOVICA\n24th August 2017 , 08:36 24th August 2017 , 10:39 RTS\nBivši gradonačelnik Beograda Dragan Ðilas odbio je ponudu lidera Pokreta slobodnih građana Saše Jankovića da bude kandidat njegovog pokreta za prvog čoveka prestonice, jer je protiv raslojavanja opozicije?!\n“U toku razgovora spomenuto je da bi bivši šef demokrata mogao da bude kandidat PSG za gradonačelnika”, tvrdi taj izvor.Iako razmišlja da se vrati u politiku, Ðilas je ipak odlučio da Jankovićeva ponuda zasad nije prihvatljiva opcija ni za njega ni za samu opoziciju.\n“Janković je samo jedan u nizu politickih aktera koji su Ðilasu ponudili saradnju, a očigledno je da je prihvatljiv kao kandidat zbog menadžerskih sposobnosti. Međutim, Ðilas je to odbio, jer smatra da razjedinjeni izlazak opozicije umnogome umanjuje šanse za uspeh. On smatra da ujedinjena opozicija, a ne raštrkana na trista strana, ima veće izglede da ostvari dobre rezultate”, objašnjava izvor.\nDrustvobeograd, DJILAS JANKOVIC, DRAGAN DJILAS SASA JANKOVIC, GRADONACELNIK


Na Diplomatskom zimskom bazaru prikupljeno 90.000 KM i donirano u humanitarne svrhe - Privredna štampa\nRaiffeisen banka je već deset godina dio Diplomatskog zimskog bazara, projekta čija je svrha prikupljanje novca za pomoć onima kojima je to najpotrebnije. Na ovogodišnjem Bazaru koji je održan u decembru prošle godine prikupljena su značajna novčana sredstva, koja bi trebala olakšati rad udruženja kojima su donirana. Ovo je izjavila Mirha Hasanbegović, članica Uprave Raiffeisen banke, ističući da Banka, prateći prinicipe svoje strategije održivosti, podržava projekte humanitarnog karaktera, usmjerene na pomoć djeci, osobama pod starateljstvom, te osobama sa posebnim potrebama.Od prodaje proizvoda i rukotvorina na Bazaru prikupljena sredstva u iznosu većem od 90.000 KM, a ukupan iznos doniran u humanitarne svrhe.\nOrganizatori Diplomatskog zimskog bazara su na jučerašnjoj konferenciji za medije objavili da su sredstva prikupljena na Bazaru donirana za sljedeća četiri udruženja: The Christine Witcutt – centar za pomoć djeci sa posebnim potrebama, Sarajevo, The Franciscan International Student Centre – pomoć osobama sa posebnim potrebama, zatim Våra Barn – pomoć djeci bez roditelja, Mostar, te Downsy i Mi in Banja Luka – pomoć djeci sa Downovim sindromom.\nDiplomatski zimski bazar je događaj koji organizuju članovi diplomatske zajednice u BiH, a na prošlogodišnjem Bazaru izlagalo je više od 38 zemalja svijeta. Svake godine, pored finansijske podrške, Raiffeisen banka ima i svoj Rafa Žirafa kutak za različite dječije aktivnosti i društvene igre, te uposlenici Banke aktivno učestvuju u interakciji sa djecom kroz mini takmičenje za djecu iz crtanja, bojenja i male košarke.\nFrancisco Parodi, rezidentni predstavnik MMF-a u BiH, potvrdio je za „ Dnevni avaz" da Međunarodni monetarni fond neće prekinuti prošireni…\nVlada Federacije BiH je, na jučerašnjoj sjednici u Sarajevu, razmatrala i prihvatila informaciju o potrebnom umanjenju broja zaposlenika prilikom…\nFederalna vlada donijela je Odluku kojom odobrava pokretanje postupka finansijske konsolidacije privrednog društva „Rudstroj” d.d. Kakanj sa stopostotnim učešćem…


20.02.2015 u 08:15\nSamo šest odsto romskih mališana ide u vrtić\nSvako peto romsko dete u Srbiji zaostaje u rastu, a svega 13 odsto romskih mališana primilo je sve preporučene vakcine na vreme. Statistika koja brojevima slika život ovih mališana govori da je svega 44 odsto romske dece obuhvaćeno obaveznom imunizacijom, da je svako deseto dete pothranjeno kao i da 15 odsto romskih mališana ima...\n28.02.2014 u 17:00\nPetrušić: Etnička distanca prema Romima i dalje velika\nBEOGRAD – Žene, zatim Romi, osobe sa invaliditetom, siromašne osobe i starija lica, najviše su diskriminisani u Srbiji, pokazala su nedavna istraživanja CESID-a. U odnosu na prošlu godinu, povećana je socijalna distanca prema osobama koje žive sa HIV-om i ova grupa je uz LGBT osobe i dalje na prvom mestu među marginalizovanim grupama. I u nedavno objavljenom izveštaju Stejt departmenta među...\nPrvi romsko-srpski rečnik\nSubotica – Poslednjeg dana maja u tehničku pripremu ušao je „Romsko-srpski i srpsko-romski rečnik”, na više od 880 strana, koji bi iz štampe trebalo da izađe do kraja juna. Alija Krasnići, autor prvog ovakvog rečnika kod nas, kaže da još ne može da veruje da je pred ostvarenjem svog dugogodišnjeg, pionirskog posla. Ovaj obimni rečnik romski književnik i prevodilac Krasnići počeo je da...\n08.04.2013 u 18:02\nSiromaštvo i nezaposlenost – najveći problemi Roma\nPredsednik Srbije Tomislav Nikolić poručio je, povodom 8. aprila, Svetskog dana Roma, da je zaštita prava nacionalnih manjina u Srbiji zagarantovana Ustavom i da im Srbija garantuje posebnu zaštitu. On je u razgovoru sa predstavnicima Romske nacionalne zajednice istakao da Srbija mora da štiti njihova prava, kao i da im se, radi ostvarivanja potpune ravnopravnosti i očuvanja identiteta, jemči...\n24.08.2012 u 22:00\nDesetke za Mirkov beg od siromaštva\nNovi Sad – Mirko Kaldaraš ima 22 godine. U njegovom indeksu retko koja ocena je manja od 10. Osim visokog proseka, od ostalih studenata novosadskog Prirodno-matematičkog fakulteta ovog mladog hemičara izdvaja to što do juče nije imao krov nad glavom. Odrastao je u teškom siromaštvu, u jednom romskom naselju u Vršcu, i umesto da se pomiri sa sudbinom na dnu društvene lestvice, on je izabrao...\n07.08.2012 u 22:00\nPoverenica tuži „Mekdonalds”\nPošto je obezbeđenje novosadskog „Mekdonaldsa” sprečilo troje maloletnih Roma da uđu u prostorije ovog restorana, reagovala je poverenica za zaštitu ravnopravnosti Nevena Petrušić, pokretanjem tužbe protiv pomenute kompanije. Kako je kazala za „Politiku”, na ovakav korak njena kancelarija se odlučila posle ocene da je reč o „strateški važnom slučaju”. – Svi zakoni, i domaći i međunarodni, jasno...\n21.07.2012 u 22:00\nRana udaja i ugovoreni brakovi su i dalje veoma zastupljeni u romskoj populaciji. Obično počinje „da se lomi” oko šestog, sedmog razreda, a kada devojčica počinje da dolazi u školu okićena sa mnogo zlata, to nam je obično signal da je verena. Udaja se smatra uspehom, jer to je njen put, devojčica nema pravo na izbor. Ona se odmah povlači iz škole, predaje novoj porodici i uskoro sledi prva trudnoća,...\n14.07.2012 u 22:00\nRomski đaci već pet godina idu u izdvojena odeljenja\nPunih pet školskih godina deca iz raseljenih romskih porodica iz sela Vožegrnci – Blaževo kod Novog Pazara, nastavu pohađaju u izdvojenim odeljenjima osnovne škole „Aleksandar Stojanović Leso”, koje je rukovodstvo ove školske ustanove formiralo isključivo za romsku decu i to u prostorijama koja se nalaze u odvojenoj zgradi. Istovremeno, istureno odeljenje predškolske ustanove „Mladost”, čije se...\nPrvaci mahali đačkim knjižicama\nDevetogodišnji Tomislav Aleksić proglašen je ovog juna za najboljeg đaka prvaka u novobeogradskoj Osnovnoj školi „Radoje Domanović”. Odrastao je u nehigijenskom romskom naselju nadomak „Belvila”, ali sada živi u Makišu. U protekloj školskoj godini nije mu bilo teško da svakog jutra putuje do škole jer se posebno radovao druženju sa ostalim đacima. Omiljeni predmeti nisu mu ni matematika ni srpski,...


U slučaju nezavisnosti Škotska napušta monetarnu uniju\nŠkotska bi mogla da napusti monetarnu uniju sa ostatkom Ujedinjenog Kraljevstva ako dobije nezavisnost, rekao je bivši prvi ministar Škotske Aleks Salmond listu "Fajnenšel tajms".\nŠkotska (Foto: EPA/ Andy Rain)Foto: ilustracija\nAktuelni lider Škotske Nikola Stardžen zatražila je protekle sedmice novi referendum o nezavisnosti krajem 2018. ili početkom 2019. godine, ali je premijer Britanije Tereza Mej rekla da "sada nije vrijeme" za glasanje te vrste.\nSalmond, koji je podnio ostavku nakon poraza na referendumu o nezavisnosti 2014. godine, rekao je da je otvoren za promjenu stava da je najbolja opcija nakon nezavisnosti monetarna unija između Škotske i ostatka Ujedinjenog Kraljevstva.\nSalmond je odbacio mogućnost priključenja evrozoni, ali je najavio da bi Škotska mogla da uvede novu valutu, bilo "nezavisnu" ili vezanu za funtu. Druga opcija je da se funta koristi u monetarnoj politici, ali da se u isto vrijeme uvede nova valutu.\nPrema riječima Salmonda, Škotska će tražiti da ostane na jedinstvenom tržištu Evrope nakon mogućeg referenduma 2019. godine, iako će morati da napusti EU kao dio procesa "Bregzita".\nMore in this category: « Fajnenšel tajms: Moskva i Ankara žele da potisnu EU sa Balkana Rusija poziva na prestanak miješanja u politiku Makedonije »


Brnabić: Restriktivne mere samo produžavaju agoniju, vakcinacija jedini održiv odgovor - Sandžak Haber - Sandžačke Internet Novine\nNaslovna COVID 19 Brnabić: Restriktivne mere samo produžavaju agoniju, vakcinacija jedini održiv odgovor\nBrnabić: Restriktivne mere samo produžavaju agoniju, vakcinacija jedini održiv odgovor\nBEOGRAD – Premijerka Ana Brnabić izjavila je posle današnje sednice Kriznog štaba da će postojeće mere za suzbijanje epidemije korona virusa, i pored zahteva medicinskog dela za pooštravanjem, ostati na snazi a da je vakcinacija “jedini održivi” odgovor na pandemiju.\nObraćajući se novinarima u Palati Srbija, premijerka je kazala da je medicinski deo Kriznog štaba tražio “najmanje 10 dana mere zabrane javnog okupljanja više od pet osoba i skraćenje radnog vremena do 17 časova za sve delatnosti osim esencijalnih u vezi hrane, goriva i lekova”.\n“Ako bi to rezultiralo smanjenjem broja novozaraženih, da se onda pristupi korišćenju kovid propusnica. Medicinski deo štaba je naveo kao cilj da imamo vakcinisano 80 odsto populacije starije od 12 godina uz obaveznu imunizaciju zdravstvenih radnika i javnih službi”, navela je Brnabić.\nOcenila je da bi te mere dovele do bržeg smanjenja broja novozaraženih ali i da bi dovele do toga da “ponovo stane imunizacija”.\n“Trenutno imamo više od 2,9 miliona vakcinisanih gradjana, što je 53,7 odsto punoletnih u Srbiji. Revakcinisano je 2,7 miliona ili 51,6 odsto a oko 11 odsto je primilo i treću dozu. Vakcinacija je neophodna, to je jedini održivi odgovor na pandemiju. Restriktivne mere znače samo odugovlačenje sa rešenjem i produženje agonije”, navela je premijerka.\nOna je rekla da je epidemiološka situacija procentualno “nešto bolja” juče i danas u odnosu na iste dane prošle nedelje.\n“Deluje da brojevi stagniraju i polako padaju. Ono što je pozitivno u svemu ovom negativnom je to što se smanjuje razlika izmedju broja hospitalizovanih i otpuštenih sa lečenja i danas je ta razlika bila 100. Deluje da se stabilizuje situacija ali videćemo narednih dana kako to ide”, kazala je premijerka.\nNavela je 79 lokalnih samouprava ima više od 50 odsto vakcinisanih medju punoletnom populacijom, devet samouprava je na oko 50 odsto vakcinisanih a četiri imaju manje od 30 odsto onih koji su imunizovani što je kako je ocenila, “za ne verovati”.\n“Najbolja opština je Stari grad u Beogradu sa 79,2 odsto, sledi Savski venac sa 78 odsto, Vračar sa 73,5 odsto a četvrto je Preševo sa 69,3 odsto vakcinisanih. U populaciji do 30 godina imamo 22,7 odsto vakcinisanih što je jako loše”, navela je premijerka.\nPonovo je apelovala na gradjane da se što pre vakcinišu a one koji su revakcinisani pre više od šest meseci, da prime i treću dozu.\nUpitana da li je masovna vakcinacija stala jer su gradjani izgubili poverenje u nadležne i u sam Krizni štab, premijerka je rekla da je država uradila ono što je bila njena obaveza poput nabavke vakcina i lekova a da je ostalo “individualna odgovornost”.\n“Prvi smo nabavili najviše vakcina i najveći izbor vakcina. Ljudi veruju u vakcinaciju ili ne, veruju da korona postoji ili ne i mislim da je sve više onih koji veruju”, rekla je premijerka.\nPrethodni tekstSpahić: U Novom Pazaru blagi pad hospitalizovanih, raste broj vakcinisanih\nSledeći tekstDečja nedelja na Atletskom stadionu


TotalCar.rs » AMSS: Provera porekla polovnih vozila\nAMSS, novo, polovni automobili, TOP\n0 komentara 13262 pregleda\nPoreklo polovnih vozila i regularnost odjave u zemlji iz koje se u Srbiju uvoze može biti provereno u laboratorijama Centra za motorna vozila Auto-moto saveza Srbije (AMSS).\nPregled traje u proseku oko dva i po sata, a obavlja se u laboratorijama AMS S u Beogradu (Rakovički put 4), Čačku (Bulevar oslobodilaca bb) i u Somboru (Veljka Petrovića 16), saopštio je AMSS.\nPodaci se proveravaju u vodećim bazama podataka u svetu koje nisu objedinjene.\nUtvrđivanje verodostojnosti obavlja se u dve faze – prva je vizuelni pregled kojim se utvrđuju identifikacione oznake na vozilu, način izrade i njihov položaj, dok se u drugoj fazi obavljaju merenja parametara, kao što su debljina boje, postojanje varova i slično.\nTehnologija koja se primenjuje u radu Centra je veoma pouzdan, pa je u oceni verodostojnosti moguća jedna greška na 10.000 pregledanih vozila.\nPosle stručnog pregleda smatra se da je vozilo potpuno legalno ukoliko zadovolji fizičku proveru broja šasije, motora i ostalih identifikacionih oznaka, ali i prođe administrativnu proveru kojom se utvrđuje da li je vozilo ukradeno. Pregled se zasniva na primeni nedestruktivnih metoda ispitivanja, odnosno bez oštecenja.\nZa specijalne provere se koriste posebni instrumenti, “Regula” – mobilna stanica koja radi na principu magnetno-optičke vizualizacije kojim se skenira površinski sloj u zoni broja šasije. Kod vozila sa čeličnom karoserijom primenjuje se “Vintest” kojim se meri mehanički napon materijala i debljina sloja farbe, dok “Mikrosken” i “Karskop” omogućavaju otkrivanje mana na karoseriji i utvrđivanje zavarenih, gitovanih i farbanih zona.\nPeugeot dodatno snizio cenu skutera Kisbee\nObjavljene fotografije najnovijeg Teslinog Modela 3


Beograd od danas više ne prodaje alkohol posle 22h i kafići zatvaraju ranije\nBeograd -- Vlasnici kafića u stambenim zgradama od večeras moraju da zatvore lokale do ponoći, a prodaja alkoholnih pića u prodavnicama posle 22 sata biće kažnjavana.\nBeograd će disati novim noćnim ritmom, kaže član Gradskog veća Željko Ožegović.\nOžegović je upozorio kafedžije i trgovce da će Komunalna policija i inspekcija krenuti u pojačanu kontrolu lokala, prodavnica, kioska, benzinskih pumpi i drugih objekata u kojima se prodaju alkoholna pića i kažnjavati gazde ako ne postupaju po pravilima.\nPravila poslovanja propisana su Odlukom o radnom vremenu ugostiteljskih, zanatskih i trgovinskih objekata, koju su odbornici Skupštine grada usvojili početkom februara.\nKako je Ožegović ranije objasnio, kafići, restorani i klubovi koji se nalaze van zgrada imaju maksimalno celodnevno radno vreme, dok oni koji su smešteni u stambenim objektima mogu da rade do ponoći radnim danima i nedeljom, a petkom i subotom jedan sat duže.\nZamenik sekretara Sekretarijata za inspekcijske poslove Nebojša Tomić kaže da će represivne mere i kažnjavanje početi da se primenjuju od danas. On kaže da se kazne za prodaju alkohola kreću u rasponu od 5.000 do 75.000 dinara za fizička lica, dok vlasnicima kafića u stambenim zgradama koji ne objave fajront do ponoći sledi kazna od 50.000 do 1.000.000 dinara. Komunalni inspektor i policajac imaće pravo i da naplate na licu mesta kaznu u iznosu od 5.000 do 20.000 dinara.\nOdluci Skupštine grada koja startuje večeras i po kojoj će svi kafići u stambenim zgradama tokom radnih dana biti otvoreni do 24 sata, najviše se raduju stanari.\nVlasnici kafića kažu da su se već spremili na primenu odluke. Većina njih se već prilagodila i promenila radno vreme koje je do ponoći i koje se primenjuje već neko vreme kako bi se gosti adaptirali.\nNoćna prohibicija važi od večeras\nSvako ko večeras, posle 22 sata, u nekoj prodavnici, trafici ili na benzinskoj pumpi bude kupio alkoholno piće, prekršio je novi gradski propis koji zabranjuje prodaju ove vrste napitaka sve do šest sati ujutru.\nIdeja Grada bila je da će se na ovaj način smanjiti dostupnost alkohola, pre svega maloletnicima, i da će to biti neka vrsta preventive za smanjenje zavisnosti i zdravstvenih problema povezanih sa alkoholizmom.\nZabrana u Novom Sadu ocenjena kao neustavna\nGrad Novi Sad je pokušao da uvede zabranu prodaje alkohola od 23 sata. Međutim, Ustavni sud Srbije je pre mesec dana ovaj propis proglasio neustavnim. Obrazloženje je bilo da se na ovaj način zabranjuje prodaja svima, a ne maloletnima. U slučaju Beograda, ocena ustavnosti nije pokrenuta.


Potežici upućena pitanja?\nBEOGRAD - Komisija, koja istražuje okolnosti tragedije u kojoj je stradalo dvoje službenika Ambasade Srbije u Triopoliju, uputila je telegramom ambasadoru Oliveru Potežici pitanja na koja treba da odgovori, piše danas Blic.\nPozivajući se na neimenovane izvore, list navodi da će nakon što Potežica odgovori biti doneta odluka o njegovom statusu, kao i o statusu Ambasade u Libiji.\nKljučno pitanje, na koje još nema odgovora, je - zašto Ambasada nije na vreme zatvorena ili izmeštena u bezbedniju državu, u skladu sa ranijom procenom BIA.\nAmbasador Potežica nijednom formalno nije zatražio zatvaranje ili izmeštanje Ambasade, ali je tražio svoje preseljenje u Tunis, neposredno pre otmice dvoje službenika te ambasade, novembra prošle godine, piše Blic.\nPozivajući se na svoja saznanja, list piše da u tom zahtevu Potežica nije tražio izmeštanje ostalih službenika, "zbog ekonomskih razloga".\nPotežica je, navodi ovaj beogradski dnevnik, u obrazloženju tog zahteva posebno naveo posao iz Srbije sa lekovima.\n« Potvrđena presuda o ništavosti firme Asomakum Stefanović: Spremni da čujemo dokaze Pentagona »


Poziv za učešće na eTwinning seminaru u Albaniji – Erasmus+ Srbija\nPoziv za učešće na eTwinning seminaru u Albaniji\neTwinning nacionalni tim za podršku Albanije organizuje eTwinning seminar pod nazivom „To learn through eTwinning in pandemic conditions for teachers from elementary and lower secondary education of schools in rural areas” u periodu od 7. do 9. septembra 2021. godine, u Tirani, u Albaniji. Na ovom seminaru omogućeno je učešće 3 nastavnika iz Republike Srbije.\neTwinning nacionalni tim za podršku u Republici Srbiji poziva sve zainteresovane da se prijave za učešće.\nda rade u osnovnoj školi u Republici Srbiji;\nda su registrovani na eTwinning portalu;\nPrilikom odabira učesnika, prednost će se dati kandidatima koji do sada nisu učestvovali na eTwinning seminarima i radionicama u inostranstvu, kao i kandidatima zaposlenim u školama u ruralnim oblastima.\nSa kandidatima koji ispunjavaju navedene uslove i koji su ušli u uži izbor, na osnovu celokupne prijave, biće obavljen razgovor na engleskom jeziku putem platforme Teams.\nZa prijavljivanje za ovaj događaj potrebno je da popunite registracioni formular.\nRok za prijavu je 8. jul 2021. godine, 23:59 časova.\nPo povratku sa seminara, učesnik ima obavezu da u školi u kojoj radi pokrene jedan eTwinning projekat i predstavi iskustva sa seminara, najkasnije do kraja 2021. godine. Dokaz o tome, u vidu fotografije sa predavanja i sl, treba da dostavi na imejl adresu etwinning@tempus.ac.rs\nprevoz Beograd – Tirana– Beograd;\neTwinning  nacionalni tim za podršku će odabranim kandidatima za putovanje isplatiti dnevnice u skladu sa važećim pravilnikom Fondacije Tempus o načinu obračuna i isplate putnih troškova trećim licima u zemlji i inostranstvu.


► Ivan Vujačić: Vučić da shvati da je Titovo vreme prošlo\n"To govori o katastrofalnom stanju u okviru Ministarsva spoljnih poslova (MIP). Nezamislivo je da toliki broj mesta ne bude popunjen. Sam broj nepopunjenih mesta je vrlo loš signal u tim zemljama i govori o lošem stanju u srpskom MIP-u", ocenio je Vujačić. Prema njegovim rečima uz svetske sile zemlje Evropske unije (EU) kao i naši susedi su za nas od najvećeg spoljno-političkog značaja.\n"To što nemamo ambasadora u Zagrebu je vrlo loše. Moramo ga postaviti pod hitno, kao i u Skoplju i u Tirani. Iznenađen sam da niko ne brine o tome", rekao je ambasador.\nVujačić ističe da je srpska diplomatija samo delimično profesionalna.\n"U MIP-u rade profesionalci, ali ima i politički postavljenih ljudi. Problem je što na nekim nižim mestima, mimo konkursa ili na razne druge načine, dolaze ljudi bez položenog ispita za prijem u diplomatiju", kazao je Vujačić.\nOn navodi da je logično da političari ulaze u diplomatiju, ali se postavlja pitanje kakvi su to ljudi i kakve kvalifikacije imaju.\n"U centrima svetske moći, kao što su Peking, London, Pariz, EU, SAD i Rusija, potrebno je postaviti ljude koji dobro poznaju njihov jezik, kulturu, istoriju i koji imaju podršku državnog vrha. Od diplomata se očekuje da verno, iskreno i istinito obaveštavaju državni vrh i da nemaju nikakav zazor da saopšte neprijatne istine", objasnio je Vujačić.\nNa pitanje Bete da li je izbor Marka Đurića za ambasadora u Vašingtonu dobar potez, Vujačić je kazao da je siguran da će se Đurić truditi da predstavlja Srbiju na najbolji način.\n"Đurić je blizak s predsednikom republike, premijerkom i ministrima. Postavlja se pitanje koliko će verno da prenosi atmosferu i odnos prema našoj zemlji u raznim oblastima i na raznim nivoima. On nije jedini ambasador koji dolazi u neku državu, a da nema čvrsto utemeljenje i poznavanje zemlje u koju ide", kazao je Vujačić.\nUpitan da li veruje da Đurić ima hrabrosti da predsedniku Srbije saopšti neprijatnu istinu, Vujačić je kazao: "Ne bih znao. Nadam se da ima".\nNa pitanje kako komentariše veliki broj starleta zaposlenih u MIP-u, od kojih su neke postale čak i konzuli, Vujačić je ocenio da su starlete u diplomatiji - skandal.\n"Fetišizira se ta Diplomatska akademija, to je postalo kao neki univerzitet i ljudi se iz svih oblasti uguravaju na akademiju da bi sutra mogli da budu diplomate. To je potpuno pogrešno. Akademija je smišljena za mlade diplomate, da nauče elemente protokola, kako se piše depeša, da upoznaju delove globalne i naše ekonomije i metode evropskih integracija, i malo naše diplomatske istorije", kazao je ambasador.\nVujačić ističe da je za konzula potrebno dobro poznavanje konzularnog prava i završen Pravni fakultet.\nNa pitanje Bete šta su najveći propusti u našoj diplomatiji, Vujačić kaže da se "nedovoljno" računa na naše ambasadore i da se prednost daje politici.\n"Drugo, ne postoji jaka koordinacija između različitih sektora. Mnogi ljudi na vlasti rade bez konsultacija sa MIP-om", kazao je on.\nNa pitanje da li ima utisak da se i predsednik države baš ne konsultuje sa MIP-om, kao što je to nedavno bilo prilikom odlaska ambasadora u Vašington, Vujačić kaže da predsednik Srbije Aleksandar Vučić u velikoj meri vodi spoljnu politiku "prilično sam" i da to "nije dobro".\n"Čini se da je MIP skrajnut sa nekih ključnih elemenata i problema kojim se bavi naša spoljna politika. Vašingtonski dokument je posebna priča, naša delegacija je unapred morala da zna šta će biti na tom papiru. Možda je bilo iznuđeno da se tamo ide i da se takav papir potpisuje, ali nije dobro što se to uradilo bez pripreme i bez konsultacija sa MIP-om", ocenio je Vujačić.\nNa pitanje kako ocenjuje spoljnu politiku koju vodi Vučić, Vujačić kaže da Vučić pokušava da imitira Tita.\n"Kao što su neki naši političari devedesetih godina kasno saznali da je pao Berlinski zid, tako i ovi koji su sada na vlasti treba da shvate da je Titovo vreme prošlo. Vučić samostalno vodi i unutrašnju i spoljnu politiku. On pokušava da odigra neki tip balansiranja kao u Titovo vreme, ali pozicija ove zemlje je sasvim drugčija nego u ono doba", rekao je Vujačić.\nPrema njegovim rečima, sad smo ušli u jedno "šarenilo" gde se više ne zna kuda ide naša spoljna politika.\n"Ne može da se kinji EU pa posle da se zbog toga izvinjavamo. Ako idemo u EU onda je to prioritet. Ne možemo da dignemo Kinu iznad EU, kao u vreme izbijanja epidemije kovida-19", kazao je Vujačić.\nNa pitanje zašto misli da je Vučićevo "balansiranje" u spoljnoj politici pogrešan potez, Vujačić ističe da Srbija više nije toliko geopolitički interesantna i bitna da bi se ovde preklapali neki značajni geopolitički interesi.\n"Istočna granica zapada sada je Ukrajina. Mi smo samo usputna pojava u nekoj većoj areni događaja. Tako da ne vidim smisao balnsiranja u spoljnoj politici. To će postati vrlo jasno kako se budemo približavali EU. Sve je moguće održavati dokle je taj put spor, što je konstatovano i u poslednjem izveštaju Evropske komisije", rekao je Vujačić.\nDodao je da ćemo morati da izaberemo na koju ćemo stranu, a taj trenutak se nepotrebno odlaže i šalju "kontradiktorni" signali na sve strane.\n"Imamo problem oko Kosova i tu nam naravno treba podrška Rusije i Kine, ali s druge strane ne možemo da ostavljamo utisak da ne znamo gde ćemo i šta su nam prioriteti", kazao je Vujačić.\nNa pitanje da li će se i kako odraziti ishod predsedničkih izbora u Americi na Srbiju, Vujačić predviđa da će Džozef Bajden pobediti Donalda Trampa što će uticati da SAD povrate partnerstvo s Evropom.\n"Bajden će nastojati da povrati partnerstvo s Evropom koje je narušeno pod Trampom, i podržavaće EU u naporima da reši Kosovo. Amerikanci su tu bitni da izvrše pritisak na Albance da u nekom momentu dođe do sporazuma", rekao je on.\nVujačić dodaje i da će Amerikanci zaboraviti na sve što je Vučić potpisao kod Trampa.\n"Kada Bajden dođe na vlast, priča o tečnom gasu će da otpadne, kao i mnogo drugih stvari sa tog papira. Ceo vašingotnski spektakl će da se svede na autoput Niš-Priština i prisustvo banke ili fonda koji će da kreditiraju taj put. Takođe, i Američka agencija za energetiku daće preporuke kako da se koristi jezero Gazivode", zaključio je Vujačić.\nVujačić je bio ambasador Savezne Republike Jugoslavije i kasnije Srbije i Crne Gore u Vašingtonu od 2002. do 2009. godine.\nPredsednik Srbije Aleksandar Vučić izjavio je u Kruševcu da je apsolutno ispravna večerašnja oduluka državnog vrha da odustane od proterivanja iz zemlje ambasadora Crne Gore u Beogradu...\nNovinar Slobodan Stupar izjavio je da se danas navršilo 40 dana od objave "rata mafiji" i s obzirom da je mafija ostala "netaknuta" predsednik Srbije Aleksandar Vučić može...\nPredsednik Aleksandar Vučić izjavio je danas da očekuje značajan napredak Srbije na evropskom putu u narednih pola godine.


Obnovljeni radovi na neolitskom naselju kod Užica - PressLider.rs\nObnovljeni radovi na neolitskom naselju kod Užica\n21. maja 2020. 21. maja 2020. Marina Trmčić\t0 Comments klisura, neolitsko naselje, Užice, Đetinja\nUžice – Upravo se nastavlja gradnja prvog našeg arheološkog parka, replike neolitskog naselja koja se uz podršku EU gradi nedaleko od Užica u klisuri reke Đetinje pored Staparske banje. Dosadašnjim radovima, započetim prošle godine, tu su već nikla drvena, blatom oblepljena i slamom ili daskom pokrivena zdanja, a sada se, nakon zastoja zbog vanrednog stanja, poduhvat zahuktava kako bi uskoro bio priveden kraju.\nObjekti budućeg neolitskog naselja kod Užica, foto S.Jovičić\nProjekat je nazvan “Neolajf“ i većim delom je finansiran sredstvima EU kroz Program prekogranične saradnje Srbija-BiH. Učesnici u projektu, u koji se ulaže 600.000 evra, su gradovi Užice i Tuzla (koja ima sličan park), opština Milići i užička Umetnička škola. Radi se na osnovu istraživanja obavljenih na obližnjim arheološkim lokalitetima Velike i Male Gradine, podižu objekti za stanovanje kakvi su bili u neolitu, kao i radionice za obradu gline, kostiju, kože, kamena. S namerom očuvanja nasleđa, razvijanja kulturnog turizma.\nBuduće neolitsko naselje kod Užica, foto S.Jovičić\nMenadžerka projekta Snežana Milisavljević izjavila je lokalnim medijima da je ovog proleća zbog korona virusa dinamika radova na izgradnji naselja bila usporena, ali da se sada poslovi nastavljaju. Sve se gradi od autentičnih materijala, završavaju i kuće od blata za čiju su izgradnju potrebni odgovarajući vremenski uslovi. Ona ističe da radove izvode radnici iz ovog kraja koji poznaju stare veštine i zanate, te da će nakon objekata biti izgrađene figure neolitskog čoveka uz predstavljanje nekih njegovih rituala.\nOvaj arheološki park udaljen je šest kilometara od užičke gradske plaže i do njega se stiže “evropskom zelenom stazom“, šetalištem pored Đetinje bivšom trasom “ćirine“ pruge. Očekuje se, kad poduhvat bude završen, da to putovanje u davnu prošlost privuče stručnu javnost, školske i druge ekskurzije, te da park bude deo evropske mreže muzeja na otvorenom.\nOd 81 uzorka korona virus je potvrđen kod osobe koja se već nalazi na infektivnom odeljenju →


ponedeljak, 19 april 2021 03:51\nVeć dugo kolaju glasine da će najmoćniji evropski klubovi osnovati svoju Superligu u kojoj će se nadmetati isključivo najbogatiji i najmoćniji klubovi današnjice.\nIzabran je i predsednik Superlige, biće to Florentino Perez, predsednik madridskog Reala koji je bio i jedan od pokretača ove ideje.\nUEFA najavljuje suspenzije svih klubova koji bi pristupili Superligi, klubovi bi dobili zabranu sudelovati u svim takmičenjima pod okriljem Uefe, kao i u nacionalnim ligama, a igračima se preti dodatnom zabranom nastupanja i za reprezentacije.\nDvanaest najvažnijih evropskih klubova danas je postiglo dogovor o pokretanju novog takmičenja – Superlige, kojim će upravljati klubovi osnivače. Milan, Arsenal, Atletiko Madrid, Čelsi, Barselona, Inter, Juventus, Liverpul, Mančester junajted, Mančester siti, Real Madrid i Totenhem su se ujedinili kao osnivači, a biće pozvana još tri kluba da se priključe pre inauguralne sezone koja će početi što je pre moguće, navodi se u zajedničkom saopštenju 12 klubova osnivača.\nPREPORUKA ZA VAS « U Nemačkoj stopa smrtnosti u martu ispod nivoa prethodnih godina Berlin: 14 godina robije serijskom silovatelju iz Srbije »


NISU VEROVALI A SADA SU U PANICI: SAD nema zaštitu od nove ruske nuklearne supersonične rakete - VIDEO | WebTribune\nHome SPEKTAR NISU VEROVALI A SADA SU U PANICI: SAD nema zaštitu od nove ruske nuklearne supersonične rakete – VIDEO\nAmerička vojska zabrinuta je zbog informacija da će ruski lovci-presretači MiG-31 početi da koriste hipersonične rakete „Kindžal“, piše portal „Militari voč“.\nVest da je deset aviona MiG-31 sa „kindžalima“ spremno za upotrebu „u zavisnosti od situacije“ objavio je 5. maja zamenik ministra odbrane Rusije Jurij Borisov.\nPrema rečima nekoliko visokih zvaničnika u Pentagonu, Sjedinjene Američke Države nemaju nikakvu efikasnu zaštitu od ovog ruskog hipersoničnog oružja. Na primer, američka odbrambena sredstva ne mogu da presreću rakete koje razvijaju brzinu od više od tri maha (brzine zvuka), dok „kindžali“ mogu da lete brzinom od 10 maha, piše portal.\nVojni zvaničnici takođe ističu da SAD nisu sposobne da se nose čak ni sa sovjetskim subsoničnim raketama porodice „Skad“.\nRaketu „Kindžal“ prvi put je predstavio predsednik Rusije Vladimir Putin 1. marta u obraćanju Saveznoj skupštini. Ruski lider je rekao da je ova raketa nedostupna za sve postojeće sisteme protivvazdušne i protivraketne odbrane.\nAvion MiG-31 je optimizovan za nošenje ekstremno teških raketa, a njegova velika brzina je odlična za postavljanje „Kindžala“. Lansiranje rakete se odvija na visini od više od deset kilometara. On obara ciljeve na rastojanju od oko 2.000 kilometara, što premašuje domet protivvazdušne odbrane potencijalnog protivnika.